"Sedam gavranova" igraju za prvog selektora - Dječije pozorište Republike Srpske\n„Sedam gavranova“ igraju za prvog selektora\nPosted at 10:32h in Vijesti, Nekategorizovano by dpadmin\nOvogodišnja evropska prijestonica kulture, Novi Sad će tokom 2022. godine biti epicentar zanimljivih umjetničkih sadržaja, od kojih će, neke, po samom organizovanju, biti ustanovljene da se održavaju i ubuduće.\nJedan od takvih visokoreferentnih događaja, iz vizure teatra, je i usvojeni projekat da se u maju organizuju „Novosadske pozorišne igre“, a u produkciji i prema konceptu Pozorišta mladih Novi Sad.\nTako je, iz Pozorišta mladih Dječijem pozorištu Republike Srpske već stigao poziv za učešće, zbog čega će danas u Banja Luku doputovati Mihajlo Nestorović, direktor ovog Pozorišta i selektor prvih „Novosadskih pozorišnih igara“. Kolega Nestorović će gledati predstavu „Sedam gavranova“, braće Grim, u adaptaciji i režiji Jakuba Maksimova.\nPodsjećamo, premijera „Sedam gavranova“ izvedena je 15. decembra 2021., a ova predstava čiji je kvalitet već dobio visoke ocjene banjalučke publike i javnosti, nada se dobrom ishodu i kada je selektorska odluka u piganju.\nDječijem pozorištu bi imponovalo da nacionalni teatar Republike Srpske bude dio atmosfere i umjetničkih ostvarenja u ovogodišnjoj evropskoj prijestonici kulture, a učešće na tek ustanovljenom festivalu bi u kontekstu budućeg vremena bilo još jedna adresa na kojoj bi se snažno predstavljala umjetnost za djecu Republike Srpske.


FARMA 5: Martina Rajić i Lepi Mića u Lisoviću\nJuly 29, 2013 Beba Estrada vesti, Farma Leave a comment\nU jesenjem šouu pojaviće se poznati model sa dečkom Vladom Matovićem iz Elitnih odreda, pevač patriotskih pesama i Savo Perović, bivši učesnik „Zvezda Granda“.\nRijaliti „Farma“ i ove jeseni zasigurno će biti jedna od najgledanijih emisija u Srbiji! Kako Kurir saznaje, ugovore za petu sezonu popularnog šoua potpisali su Vladimir Matović, pevač grupe Elitni odredi, i njegova atraktivna devojka Martina Rajić. Pored njih, svoj potpis su stavili i pevači Savo Perović i Lepi Mića i time obezbedili sebi boravak na imanju u Lisoviću.\n– Vlada i Martina su veoma lep par, a pored toga su mnogo duhoviti i zanimljivi u društvu. Iako se ne svađaju, atmosfera na Farmi, odnosno izolacija, izaziva u ljudima nezadovoljstvo, pa se od njih mogu očekivati i rasprave, što bi gledaoci svakako voleli da vide – kaže odlično obavešten izvor.\nKako dalje saznajemo od ljudi upućenih u pripremu izuzetno gledanog rijalitija, Savo je pozvan jer je pravi šoumen i može se svašta očekivati kada je on u pitanju. Lepi Mića je dugo godina na estradnoj sceni, pa nema sumnje da zna sve cake da zabavi narod. Gledaoce na jesen očekuju veoma zanimljive dogodovštine novih farmera.\nČitaj još Pevačice koje pohađaju školu pevanja iako su godinama popularne!\nIgbala hoće pred kamere\nInformacija da će se Ekrem Jevrić i na jesen pojaviti na imanju u Lisoviću u medijima je plasirana odmah po završetku poslednjeg serijala. Ali, on se, po svemu sudeći, neće tamo sam pojaviti. Igbala ga tera da uđu zajedno u rijaliti, a on je svestan da bi bio tad miran ko bubica, pa pokušava da je odvrati od te ideje.\n« Seka Aleksić iskulirala Štrumpfove\nMiroslavu Iliću poklonili gibanicu »


Konstituisana Veća nacionalnih manjina u Vukovarsko-sremskoj županiji - Radio Borovo 100,7 FM\nKonstituisana Veća nacionalnih manjina u Vukovarsko-sremskoj županiji\nNakon što su 5.maja provedeni izbori za članove Veća i predstavnike nacionalnih manjina, danas su u Palati Srem u Vukovaru konstituisana Veća mađarske, slovačke, rusinske, srpske i bošnjačke nacionalne manjine u Vukovarsko-sremskoj županiji. Za predsednika Veća srpske nacionalne manjine (VSNM) izabran je Svetislav Mikerević iz Bobote koji je tu dužnost obavljao i protekle četiri godine.\nMikerević je u izjavi za Radio Borovo rekao da će prioritet u radu VSNM-a biti prenos osnivačkih prava nad osnovnim školama u kojima se nastava odvija na srpskom jeziku i pismu, sa Vukovarsko-sremske županije na opštine koje su to zatražile još pre četiri godine. Na problem prenosa osnivačkih prava nad školama podsetio je i većnik Zoran Baćanović, apelujući na novi saziv Veća srpske nacionalne manjine da se zauzme za rešavanje tog pitanja.\nZa zamenicu predsednika VSNM-a izabrana je Vesna Vujić, koja je takođe tu dužnost obavljala i u prošlom sazivu srpskog manjinskog Veća. Sednicu je otvorio zamenika župana iz reda srpske nacionalne manjine Đorđe Ćurčić koji je svim većnicima zaželeo uspeh u radu. Do izbora predsednika sednicom je predsedavala Dragana Jeckov koja je na izborima osvojila najviše glasova. Svih 25 većnika u VSNM-u Vukovarsko-sremske županije izabrano je sa liste Srpskog narodnog veća.\nKonstituisano je i Veće rusinske nacionalne manjine, a za predsednika je izabran Joakim Erdelji iz Petrovaca. Zamenik predsednika biće izabran na prvoj narednoj sednici, rekao nam je Erdelji.\nPredsednica Veća mađarske nacionalne manjine je Rozalija Jakumetović,a njen zamenik je Šandor Miškolci. Milan Pucovski je izabran za predsednika Veća slovačke nacionalne manjine, a njegov zamenik je Vlatko Mudroh. Članovi Veća bošnjačke nacionalne manjine izabrali su Zijada Pezerovića za predsednika, a za njegovog zamenika Ibrahima Vejsilovića.\nPrevious Previous post: Dunav kod Vukovara: Pripremno stanje odbrane od poplava, a traga se i za nestalima u sudaru brodova u Budimpešti\nNext Next post: Tehnostan gradi solarnu termalnu elektranu u Borovu naselju: Grejanje i topla voda za 2000 stanova


Tri godine nakon što je ogorčen napustio Demokratsku stranku, Boris Tadić, sada lider SDS-a, pozvao je javno bivše funkcionera demokrata, koji su u međuvremenu napravili svoje partije, da mu se priključe u objedinjavanju DS-a. Njegov plan je da ozbiljniji razgovori na tu temu počnu posle beogradskih izbora.\nČetiri godine nakon odlaska iz DS, stranke čiji je bio predsednik osam godina, i počasni predsednik godinu dana, Boris Tadić poželeo je da se vrati u redove demokrata, ali ne sam. On je pozvao i bivše lidere te stranke da krenu u objedinjavanje DS, jer je samo ta partija "sposobna za velike pobede".\nOn je rekao da je na tu temu već razgovarao i sa Draganom Đilasom (u čije vreme je inače i napustio stranku), kao i da je spreman da razgovara i sa Dušanom Petrovićem i Draganom Šutanovcem, ali i sa Sašom Jankovićem.\nIza ove ideje zapravo stoji aktuelni predsednik demokrata Dragan Šutanovac, koji je na objedinjavanje pozvao još u noći kada je izabran za predsednika demokrata pre godinu dana. Tada je poseban poziv uputio upravo Tadiću, a nešto kasnije mu je poručio da je DS njegova kuća.\nŠutanovac: Objedinjavanje DS-a u najboljem interesu građana\nKako saznajemo, mesecima unazad vođeni su razgovori na ovu temu i tek skoro bivši predsednik Srbije odlučio da je da pozove i ostale bivše funkcionere demokrata da se vrate u tu stranku.\nŠutanovac u kratkoj izjavi za "Blic" podseća da je u svom prvom govoru na mestu predsednika DS-a rekao da je "vreme podela u toj partiji i među demokratama prošlost i da će učiniti sve da ponovo objedini tu stranku".\n- To je u najboljem interesu građana Srbije, jer se nijedna promena u našoj zemlji nije desila bez DS-a. Pozivam sve da kojima je DS omogućio da se politički prezentuju da se vrate u stranku i da već na prvim izborima u Beogradu smene ovu vlast - navodi Šutanovac.\nĐilas: Stranačke teme nisu predmet mog interesovanja\nDragan Đilas, sa druge strane, čini se, ima drugačije planove.\n- Pozvao sam na ujedinjenje oko zajedničke liste za Beograd, smatrajući da se tako glavni cilj, a to je promena vlasti, može lakše ostvariti. Ovu moju poruku podržalo je više pokreta, stranaka, udruženja građana. I taj broj će rasti. Sa većinom ostalih lidera sam takođe razgovarao, ali su oni odlučili da krenu na izbore sa sopstvenom strankom ili u koalicijama. Svu svoju energiju trošim na pobedu režima u Beogradu, a stranačke teme nisu predmet mog interesovanja - navodi Đilas za "Blic".\nPetrović: Razgovaraćemo sa Tadićem, ali...\nBivši funkcioner demokrata, a sada predsednik Političkog saveta Zajedno za Srbiju, Dušan Petrović spreman je da otvoreno razgovara sa Tadićem, kao što je to, kako je rekao, činio i do sada, ali...\n- Mi smo zajedno sa drugim partnerima podržali Dragana Đilasa na izborima za Beograd. Bilo bi bolje da su nam se i druge, istinski demokratske stranke pridružile. Ali, šta je, tu je. Važno je da imamo fer kampanju - navodi za "Blic" Dušan Petrović.\nNovinari su pitali Tadića da li poziv važi i za Zorana Živkovića, lidera Nove stranke o kome se više puta u negativnom kontekstu izjašnjavao, a on je odgovorio da više nema prava ni na kakav lični stav.\nI Živkovića smo pitali da li bi se uključio u priču o objedinjavanju DS-a.\n- Meni je važno što je SDS prišla koalicije DS i NOVA. O tome da li ćemo se uključiti u razgovore o objedinjavanju, videćemo posle izbora. Ukoliko napravimo dobar izborni rezultat, onda je objedinjavanje tema o kojoj se može pregovarati - navodi Živković za "Blic".\nU ovu priču međutim nije uključen Vuk Jeremić i njegova Narodna partija, zbog, kako saznajemo, njegove desne orjentacije, a poziv nije upućen ni nekada omiljenom demokrati, a sada lideru Levice Srbije Borku Stefanoviću.\nneo Koga vi okupljate,vi koje je Beli pobedio na izborima!?\nДемагог Они су убили задњу идеју да од Србије може да се направи нормална земља.


MEHRAD ATAŠI: NOVI BEČEJ IDEALNO MESTO ZA ŠKOLU KOŠARKE\nU četvrtak, 30.juna opštinu Novi Bečej je posetio Mehrad Ataši, vlasnik škole košarke iz Irana, izrazivši želju da otvori školu košarke u Srbiji.\nNjegov kontakt i veza sa Srbijom je srpski košarkaš Zlatko Jovanović, poreklom iz Novom Bečeja. Na prijemu kod predsednika opštine Novi Bečej, razgovaralo se o sportskim kapacitetima i o otvaranju škole košarke.\n“Veliko mi je zadovoljstvo što sam ovde u Novom Bečeju. Puno sam putovao po Srbiji sa svojim nacionalnim košarkaškim klubom, ali s obzirom da imam jako dobrog prijatelja ovde - Zlatka Jovanovića koji mi puno pomaže, odlučio sam doći u Srbiju i ovde osnovati svoju školu košarke. Iskreno se nadam uspešnom poslovanju, kao i da će deca ovde puno naučiti o košarci, samim tim što je Srbija zemlja, koja ima najbolje košarkaše po celom svetu. U vašem gradu se osećam veoma prijatno, pošto je veoma lepo i prijatno ovde. Uslovi koje nudite i smeštaj su izuzetno dobri i odgovarajući za profesionalno bavljenje košarkom. Ovo bi bila prva godina kada možemo dovesti decu u jedan od kampova ovde u zemlji i započeti naš rad. Iskreno se nadam da ćemo zajedno poslovati i mislim da ovaj grad ima potencijal za košarku, za profesionalno bavljenje, za omladinu, za košarkaški kamp-od najnižeg do najvišeg nivoa bavljenja košarkom. Nadam se da ćemo sarađivati i raditi zajedno. Takođe je prelep osećaj dovesti ovde nekoga iz Azije, jer pre 5 ili 10 godina to nije bilo moguće. Sada je prijateljstvo među našim zemljama dobra prilika da nastavimo posao i učvrstimo vezu u sportu” -izjavio je gospodin Mehrad Ataši, te dodao:\n”Moram vam reći da su u poslednjih 8 godina naši nacionalni treneri Srbi. Imam iskustvo u radu sa srpskim trenerima u nacionalnom timu. Iran je osvojio najviše titula u proteklih pet ili deset godina, mi smo šampioni Azije, imamo dobre klubove i federaciju. Iskreno se nadam, da ću već prilikom sledećeg dolaska sa sobom povesti omladinu, pa čak i profesionalne igrače”.


OTKRIVAMO: ZORANA UKOPAO MOBILNI?! Završeno veštačenje baznih stanica na mestu ubistva Jelene Marjanović! - Informer\n18:04 Hronika 2\nOTKRIVAMO: ZORANA UKOPAO MOBILNI?! Završeno veštačenje baznih stanica na mestu ubistva Jelene Marjanović!\nStručnjaci dokazali da je Zoran Marjanović 2. aprila 2016. u vreme ubistva bio pored supruge Jelene! Ovo će, pored tragova DNK i blata, biti ključni dokaz protiv njega na sudu\nPolicija je 'veštačenjem lokacije mobilnog telefona' Zorana Marjanovića definitivno utvrdila da se on 2. aprila 2016. u vreme zverskog ubistva supruge Jelene nalazio pored nje! Stručnjaci su, na osnovu analize podataka sa baznih stanica, dokazali da je Zoran lagao kada je tvrdio da je u vreme zločina bio sa ćerkom Janom oko 650 metara udaljen od mesta ubistva.\nRezultat ovog veštačenja, pored tragova DNK i blata sa mesta zločina, biće ključni dokaz na suđenju, kažu naši izvori, inspektori koji rade na istrazi. U policiji, inače, svi tvrde da je protiv Zorana Marjanovića prikupljeno dovoljno čvrstih dokaza i očekuju da će on biti osuđen za Jelenino ubistvo (vidite okvire).\nU medijima su se ranije pojavile spekulacije da veštačenje baznih stanica mobilne telefonije nije gotovo i da još nije ni poslato u Više tužilaštvo u Beogradu, ali Informeru je u policiji iz više izvora potvrđeno da je to veštačenje urađeno odmah posle Jeleninog ubistva.\n- Zoran je na saslušanju u policiji 2016. godine rekao da je u vreme ubistva sa ćerkom Janom bio na početku nasipa u Borči, dok je njegova supruga džogirala. Prema njegovim tvrdnjama, on je bio na oko 650 metara od mesta Jeleninog ubistva. Međutim, veštačenjem baznih stanica mobilne telefonije utvrđeno je da je signal njegovog telefona lociran na samo nekoliko metara od mesta gde je pronađen Jelenin leš, u kanalu pored nasipa. Osim što ta činjenica pokazuje da je Zoran lagao u istrazi, ona nesumnjivo potvrđuje i da je bio na mestu ubistva, dakle da je direktno umešan u zločin. Kada to ukrstite sa podatkom da je na njegovim pantalonama nađeno blato sa mesta zločina i da je njegov DNK nađen na Jeleninom lešu, onda je valjda sve jasno... - objašnjava naš izvor iz istrage.\nKako saznajemo, policija je tokom istrage Jeleninog ubistva obavila razgovor sa oko 2.000 ljudi, prikupljeni su svi materijalni i biološki tragovi i utvrđene su precizne lokacije mobilnih telefona svih članova porodice Marjanović u vreme Jeleninog ubistva! Zoranov telefon bio je na samo nekoliko metara od mesta gde je nađen njen leš, dok su telefoni njegovog oca Vladimira i brata Miloša bili u porodičnoj kući u Borči.\n- Slučaj Jeleninog ubistva je proteklih 20 meseci imao nezapamćenu pažnju javnosti i policija je bila pod velikim pritiskom zbog toga. U medijima su se pojavljivale mnoge neistine i spekulacije u vezi s ovim slučajem, zbog čega je odlučeno da se ključni dokazi protiv Zorana ipak zadrže u strogoj tajnosti. Svi dokazi koje je policija prikupila po nalogu tužilaštva doveli su do toga da je protiv Marjanovića 15. septembra, posle 17 meseci istrage, podignuta krivična prijava za ubistvo supruge i on je uhapšen - objašnjava naš sagovornik.\nInače, prema navodima naredbe za sprovođenje istrage, Zoran Marjanović je 2. aprila 2016, u periodu između 16.49 i 17.30, ostavio ćerku Janu na početku nasipa u Borči, otrčao u susret Jeleni, koja je nasipom džogirala, i ubio je. Potom se vratio po Janu, pozvao telefonom porodicu i prijatelje i rekao im da je Jelena nestala.\nCeo zločin je, kako piše u spisima predmeta, trajao 10 minuta, koliko je Jana bila sama pored rampe dok joj je otac ubijao majku. Jelenin leš, smrskane glave, pronađen je narednog dana, 3. aprila 2016, u kanalu pored nasipa u Borči.\nZoran Marjanović Jelena Marjanović Krsmanović veštačenje Mobilni telefon\n20:49 Hronika 39\nKLJUČNI DOKAZ ZLOČINA KRIJE ZORANOV TELEFON: Jelenine SMS i Vajber poruke brisane na dan njenog ubistva!\nSkinite se vise sa Marjanovica ako Boga znate.Ovo sto radite je toliko napadno. Neko od vas mora da ima debeo razlog za to.\nOva je najnovija?


Vučić u trodnevnoj poseti Francuskoj\nBeta 14. septembra 2016. 12:10\nPremijer Srbije Aleksandar Vučić boravi od danas u trodnevnoj poseti Francuskoj tokom koje će razgovarati sa predsednikom i premijerom Fransoa Olandom i Manuelom Valsom, kao i s drugim visokim zvaničnicima.\nTrodnevna poseta srpske delegacije u kojoj su pored premijera četiri ministra biće posvećena i jačanju ekonomske saradnje. Predvidjeno je potpisivanje četiri sporazuma, a najavljeni su i konferencija o Srbiji i sastanci sa predstavnicima velikih francuskih kompanija.\nVučić će sa premijerom Valsom razgovarati na večeri u četvrtak, 15. septembra, dok će se sa predsednikom Francuske Olandom sastati u petak 16. septembra.\nPredvidjeni su i sastanci premijera Srbije sa predsednikom Senata Francuske Žerarom Laršerom, predsednikom Nacionalne skupštine Klodom Bartoloneom, kao i sa guvernerom Razvojne banke Saveta Evrope Rolfom Venzelom, a biće potpisan i sporazum izmedju Srbije i ove finansijske institucije.\nVučić će govoriti i u poslovnoj asocijaciji „Biznis Frans“ gde će biti priredjena konferencija o Srbiji, a sastaće se i sa predstavnicima velikih francuskih kompanija koje imaju projekte u Srbiji. Reč je o firmama Suec Envajronment (Suez Environment), Vinči Aeroport, Veolia, Alstom, Dalkia, Šnider Elektrik i Erbas.\nPremijer Srbije će u Parizu, na Univerzitetu političkih nauka održati predavanje na temu „Stabilan Balkan kao uslov napretka Evrope“.


BiH: Prilika za ulaganja u zemlje regiona\nPred predstojeći Sarajevo Business Forum (SBF), koji će biti održan 25. i 26. aprila u Sarajevu, Bosna Bank International (BBI) počela je s organizovanjem poslovnih susreta s privrednicima i investitorima u regionu i svetu.\nPredstavnici ove banke vratili su se iz posete Kraljevini Bahrein, gde su sa lokalnim preduzetnicima razgovarali o dolasku na Sarajevo Business Forum, potencijalima saradnje i mogućnostima ulaganja u region Jugoistočne Evrope.\nPoslovni ljudi iz Kraljevine Bahrein upoznati su s našim prednostima kao regiona jugoistočne Evrope. Prezentirani su prirodni resursi i razvojne mogućnosti u oblasti nekretnina, energije, poljoprivrede, prehrambene industrije i turizma, a već smo dogovorili da jedna velika poslovna delegacija od 50 biznismena dođe na SBF, rekao je Amer Bukvić, predsednik Uprave BBI banke najavljujući 9. Sarajevo Business Forum.\nPozitivna iskustva sa prošlogodišnje konferencije privrednicima je preneo Jawad Al Hawaj, predsednik grupe Al Hawaj i predsednik bosanskohercegovačko-bahreinskog društva, istakavši kako će se direktnim kontaktima stvoriti prilika za međusobnu saradnju.\nPredstavnici BBI banke i BBI VIP Business Cluba nedavno su boravili i u Omanu, gde su održali niz sastanaka sa predstavnicima institucionalnih investitora i vodećim poslovnim ljudima iz privatnog sektora.\nPredstavljanje potencijala BiH i regiona kao investicione destinacije uskoro ćemo organizovati i u zemljama Zaliva, Turskoj i Saudijskoj Arabiji, kazao je Bukvić.\nOvogodišnji SBF će obelodaniti niz projekata iz poljoprivrede, energetike, obrazovanja, finansija, infrastrukture, izgradnje, usluga, turizma i drugih razvojnih sektora.\nKako podsećaju iz banke, u proteklih osam godina konferenciji je prisustvovalo 8.000 učesnika iz više od 50 zemalja, a SBF i BiH su ugostili više od 20 predsednika i premijera država. U radu Foruma učestvovalo je više od 3.000 kompanija i održano je više od 1.500 direktnih sastanaka privrednika, a rad Foruma pratilo je više od 2.000 novinara iz celog sveta.\nOrganizator SBF-a, jedne od najvećih i najznačajnijih investicionih konferencija u regionu, je Bosna Bank International (BBI) u saradnji s Islamskom razvojnom bankom (IDB).


NEPOŽELJNI Kad stranci sa HIV-om žele da uče u Srbiji, sačeka ih OVO\nNEPOŽELJNI. Ovako je Ministarstvo prosvete obeležilo studente s HIV-om i onemogućilo im da dobiju stipendiju u okviru projekta "Svet u Srbiji". Ono je odredbom da kandidat mora da poseduje lekarsko uverenje da ne boluje od neke zarazne bolesti (uključujući i HIV), načinilo akt diskriminacije, a nakon reakcije novinara "24 sata", oglasila se i poverenica za zaštitu ravnopravnosti Brankica Janković.\nPoverenica za zaštitu ravnopravnosti Brankica Janković izdala saopštenje\nKao jedan od zahteva za učešće na konkursu stoji i da "kandidat mora da poseduje lekarsko uverenje ne starije od šest meseci kojim se potvrđuje da ne boluje od neke zarazne bolesti (uključujući i HIV test)". Kako su u nadležnom ministarstvu rekli, takva odredba postoji već šest godina, koliko se i sprovodi projekat pod ovim nazivom.\nU okviru programa "Svet u Srbiji" stipendije se dodeljuju strancima koji dolaze u našu zemlju da studiraju i u okviru toga uče srpski jezik.\n- Ovim uslovom se krše odredbe Zakona o zabrani diskriminacije koji je donet 2009. S obzirom na to da takav zahtev ne može biti konkursni uslov, poverenica za zaštitu ravnopravnosti će preporučiti organu javne vlasti, u ovom slučaju Ministarstvu prosvete, nauke i tehnološkog razvoja, da izmeni tekst konkursa i izuzme ovaj uslov - navode iz kancelarije Poverenika za zaštitu ravnopravnosti.\nŠta o ovome kažu u AS Centru koji osnažuje mlade ljude koji žive sa HIV-om, kao i šta je u saopštenju za javnost napisala poverenica Brankica Janković pročitajte na sajtu 24 sata.rs.


Dolazi vreme u kome će svaka druga godina biti ekstremno sušna, pa su nam potrebne sorte i hibridi prilagođeni ovom području.\nTi hibridi i sorte moraju biti i otporni na klimatske uslove, jer nam je proizvodnja u poljoprivrede pala na nivo od pre tri decenije, istaknuto je u Privrednoj komori Srbije (PKS).\nU Srbiji je nauka dala pun doprinos ovoj proizvodnji, ali poslednjih godina kao da se gubi dah, bilo je i dosta upotrebe stranih hibrida i sorti, koji nisu prilagodjeni našem podneblju, upozorili su stručnjaci.\nKako je istaknuto na tematskom savetovanju ,,Proizvodnja i dorada semena i merkantilnog zrna u ekstremnim klimatskim uslovima'', najbolji dokaz takvog stanja je činjenica da je suša prošle godine nanela štetu veću od milijarde evra.\n"Otpornost na sušu i veće prinose dali su usevi, koje je stvorila domaća nauka, jer su bili prilagodjeni za ovo podneblje. Primera radi, kukuruz koji je stvoren u domaćim institutima u Zemunu i Novom Sadu, pod zalivnim sistemima dao je rod i od 12 tona po hektaru, a onaj koji nije imao dovoljno vode izmedju dve i tri tone. Uvozni hibridi su bili znatno ispod toga", ukazano je na skupu kome je prisustvovalo više od 100 poslenika iz ova oblasti.\nDr Vuk Djordjević sa novosadskog Instituta za ratarstvo i povrtarstvo istakao je da nas za narednih osam decenija očekuje prosečan rast temperature od 2,8 stepeni , kao i da je ključno da se u ovom periodu očuva biodiverzitet, a u okviru toga da imamo useve koji će biti prilagodjeni da daju odgovarajuće prinose u takvim uslovima.\nPo rečima dr Živote Jovanovića iz Instituta za kukuruz Zemun polje, usevima najveće štete nanose letnje suše, a narednih decenija možemo očekivati da će svaka druga godina biti sušna.\nDakle, pored izgradnje sistema za navodnjavanje, Srbiji su potrebni usevi stvarani specijalno za ovo podneblje koji su prilagodjeni ovim agroekološkim uslovima, a u svemu tome potrebno je da se stvori i kultura navodnjavanja, naveo je Jovanović.\nOn je napomenuo da smo po tome poslednji u Evropi, jer primera radi, dok se u svetu navodnjava prosečno čak 17 odsto površina u Srbiji, voda stiže tek na 1,2 odsto njiva.\nGovoreći o proizvodnji i doradi semena u uslovima suše, dr Milovan Pavlov iz Instituta Zemun Polje' podvukao je da će ova ustanova za narednu setvu kukuruza u Srbiji (koja treba da se obavi na oko 1,2 miliona hektara) ponuditi dovoljno kvalitetnog hibrida kukuruza.\nSkup su organizovali Privredna komora Srbije - Grupacija za semenarstvo, Semenarska asocijacija Srbije, Društvo selekcionera i semenara Srbije i Nacionalno društvo za procesnu tehniku i eneergetiku u poljoprivredi, objavljeno je na sajtu PKS.


Forbsova lista - Najvredniji tim se zna, tri fudbalska kluba preskočila "Jenkije" - Sportske.net\nForbsova lista - Najvredniji tim se zna, tri fudbalska kluba preskočila "Jenkije"\nDošlo je do promena, vrednost fudbalskih klubova raste, ali su tek sedam u top 50 u kome dominiraju naravno timovi iz američkih profesionalnih sportova.\nKad statističari umešaju prste, top 100 najskupljih na svetu, dva Srbina, vrh liste da staviš prst na čelo!Analiza - Pet razloga zbog kojih je Zidan otišao iz Reala!Deset igrača koji su osvojili najviše trofejaTop 10 Vengerovih najluđih izjava!Top 10 najlepših golova svih vremena - Da li je Ronaldo sada član "kluba slavnih"?\n"Forbs" je izbacio listu najvrednijih 50 sportskih timova i u odnosu na prošlu godinu, NFL tim, Dalas Kaubojsi drže prvo mesto, vrede blizu pet milijardi dolata (4.8).\nAli, za razliku od 2017. tri fudbalska tima su preskočila njujorške "Jenkije", Junajted koji vredi oko 4.1 milijardi, Real koji je za 10 miliona slabiji i Barselona koja takođe malo kasni za najvećim rivalom, ali i Englezima.\nPosle petoplasiranog bejzbol tima iz "Velike jabuke" u top 10 su bostonske "Patriote", zatim najvredniji NBA tim, Njujork Niksi (3.7 miliona), ispred Lejkersa (3.3), a top 10 listu čine još NFL "Džajantsi" i šampion NBA lige Voriorsi.\nDominiraju dakle timovi iz američkog profesionalnog sporta, ali je Bajern 12. vredi više od tri milijarde dolara, od fudbalskih klubova na listu su još 30. Mančester Siti, 39. Arsenal i Čelsi na 46. mestu.


Ambasadorski tim za promociju investicionih i privrednih potencijala Subotice, formiran pri Nacionalnoj alijansi za lokalni ekonomski razvoj (NALED), i predstavnici izraelskih kompanija koje posluju u Srbiji danas su, u Gradskoj kući, razgovarali sa delegacijom grada Subotice koju je predvodio gradonačelnik Modest Dulić. Na sastanku je bilo reči o privrednim i turističkim potencijalima našeg grada i olakšicama za ulagače koji odluče da grade pogone u nekoj od gradskih industrijskih zona. Ambasadorski tim za Suboticu čine ambasador ili predstavnik ambasade Izraela, predstavnik jedne uspešne kompanije - korporacije „Tigar” iz Pirota, i predstavnik lokalne samouprave, odnosno gradonačelnik.\nGradonačelnik Modest Dulić je rekao da je NALED u julu 2011. godine proglasio prvih pet ambasadorskih timova za gradove i opštine sa povoljnim poslovnim okruženjem koji će raditi na unapređenju poslovne klime za privlačenje investitora i promociji lokalnih samouprava. On je i izrazio zadovoljstvo što sa predstavnicima ambasadorskog tima za promociju privrednih i turističkih resursa Subotice, na čelu sa ambasadorom Izraela Jozefom Levijem, u našem gradu boravi i ozbiljna i brojna delegacija izraelskih firmi koje investiraju u Srbiji i koje i u narednom periodu nameravaju da svoje investicije i kapital plasiraju i u našu zemlju, i u Suboticu.\n- Činjenica da je do sada preko milijardu evra iz Izraela investirano u Srbiju govori o tome da postoji dobra ekonomska saradnja i da ona i može i treba da se unapredi. Ova poseta može da bude veoma korisna za naš grad i da se ubrzo konkretizuje kroz neke od projekata, istakao je Modest Dulić.\nAmbasador Jozef Levi je rekao da je počastvovan što je na čelu ambasadorskog tima NALED-a za Suboticu, u kome su i inicijatori današnje posete - predstavnici korporacije „Tigar”. On je naglasio da je njihov zadatak da otvaranjem poslovnih vrata uspešnih izraelskih firmi doprinesu dijalogu između Izraela i Srbije.\n- U Subotici borave i predstavnici 14 izraelskih firmi koje su veoma uspešne u različitim oblastima kao što su visoka tehnologija, poljoprivreda, veliki komercijalni prodajni centri, mobilni telefoni i nekretnine. Tu su predstavnici izraelskih firmi koje su se već dokazale u Beogradu, Novom Sadu, Pančevu i drugim gradovima Srbije. Naš zadatak je da otvaranjem poslovnih vrata tih uspešnih firmi doprinesemo dijalogu između Izraela i Srbije. Optimista sam kada je reč o budućoj saradnji Izraela i Subotice, jer ovaj grad ima i mogućnosti i potencijale, na dobroj je lokaciji, u blizini EU, ima izvanredne ljude, a u blizini je i Palićko jezero, kazao je Jozef Levi.\nU okviru posete Subotici, članovi ambasadorskog tima i predstavnici izraelskih kompanija, korporacije „Tigar” i NALED-a obišli su Slobodnu zonu, Sinagogu i lokacije za izgradnju tržnih, odnosno poslovnih centara.


U Podgorici je 13. februara 2018. godine održan treći sastanak Zajedničkog odbora za nadgledanje u okviru IPA programa prekogranične saradnje Srbija-Crna Gora 2014-2020. Sastanku su prisustvovali predstavnici Operativnih struktura i nadležnih institucija obje zemlje. Na sastanku je usvojen Godišnji izvještaj o sprovođenju programa za 2017. godinu, nakon čega je razmatran proces predstojeće pripreme drugog poziva za dostavljanje predloga projekata, koji je planiran za drugu polovinu 2018. godinu.\nDirektorica za evropske fondove u Ministarstvu evropskih poslova Crne Gore Ivana Glišević Đurović je informisala prisutne o prvom pozivu, koji je objavljen 15. XI 2017. i za koji su opredijeljena sredstva u iznosu 2,04 miliona eura. Naglasila je da se trenutno sprovodi evaluacija pristiglih predloga, a da se rezultati očekuju u drugoj polovini 2018. godine.Ona je izrazila očekivanje da će se do kraja tekuće godine realizovati i drugi poziv u okviru ovog Programa.\nIZVOR: Vebsajt Ministarstvo evropskih poslova, 13.02.2018.


Zlatni hram u Dambuli - KASADOO\nSkeleti koji su stari oko 3000 godina su nađeni u blizini ovog hrama što je probudilo sumnju da su praistorijski Šrilankani živeli na ovom mestu.\nZbog istorijske i umetničke vrednosti ovog svetog mesta UNESCO je 1991 godine, Zlatni hram iz Dambule uvrstio na listu zaštićene svetske kulturne baštine.\nVažno je napomenuti da kada posetioci dođu na veliki plato na kom se nalazi statua velikog zlatnog Bude, oni zapravo nisu došli u Zlatni hram. Posetioci bi trebalo da se stepenicama, koje se nalaze sa leve strane Budine statue, popnu do hrama. Nije jednostavno popeti se do vrha, uzimajući u obzir da je potrebno preći oko 1000 stepenika, ali je definitivno vredno truda.\nPosetioci će takođe imati priliku da vide brojne majmune u samoj pećini ali I dok se budu penjali. Ukoliko želite da se poigrate sa ovim neverovatnim životinjama ponesti nekoliko malih banana sa vama.\nU samom podnožju hrama, gde je smeštena velika statua Zlatnog Bude se nalazi muzej koji je moguće posetiti.\nCena karte za Zlatni hram u Dambuli\nCena karte za Zlatni hram u Dambuli je 1500 LRK po osobi\nRadno vreme Zlatnog hrama u Dambuli\nZlatni hram u Dambuli je otvoren svaki dan od 7:00h do 19:00h (biletarnica se zatvara u 17:00h)


Još jedan poraz mlade košarkaške reprezentacije (video)\nMladoj reprezentaciji Srbije na Evropskom prvenstvu za igrače do 20 godina sada sledi borba za neku od pozicija između 13. i 16. mesta.\nMlada košarkaška reprezentacija Srbije pretrpela je još jedan poraz na Svetskom prvenstvu. U borbi za plasman od 9. do 16. mesta naša selekcija sa igračima do 20 godina poražena je od vršnjaka iz Grčke rezultatom 78:72.\nSamo dan nakon što su zaustavljeni od Velike Britanije u osmini finala Eurobasketa za mlade, košarkaši selektora Olivera Popovića izgubili su još jedan meč. Iako su vodili tokom čitavog prvog poluvremena, srpski košarkaši pali su tokom treće četvrtine i u posledjim minutima meča.\nPrvi deo utakmice pripao je reprezentaciji Srbije, ali je selekcija Grčke uspela da preokrene u nastavku. Srpski tim uspeo je da uzvrati i ponovo povede, ali su Grci napravili seriju i stekli osam poena prednosti minut pre kraja utakmice. Naša ekipa uspela je da izjednači u dramatičnoj završnici i odvede meč u produžetke.\nU produženom vremenu Srbija je dobro počela i povela, ali su mladi grčki košarkaši napravili još jednu seriju i na kraju zasluženo trijumfovali.\nU reprezentaciji Srbije ponovo je najbolji bio Marko Pecarski sa 26 poena i 15 skokova. Simović je imao dabl dabl od po 12 poena i skokova.\nMladoj reprezentaciji Srbije sada sledi borba za neku od pozicija između 13. i 16. mesta.\nPočinje izgradnja novog šetališta u Vranjskoj Banji


U petak i za vikend akcija kontrole vozača | Banjaluka.net\nMinistarstvo unutrašnjih poslova /MUP/ Republike Srpske u petak, 22. oktobra, počinje trodnevnu akciju kontrole vozača pod dejstvom alkohola, droge ili psihoaktivnih lijekova s ciljem poboljšanja stanja bezbjednosti u saobraćaju.\nIz MUP-a je saopšteno da će akciju kontrole vozača na putevima Republike Srpske sprovoditi u petak, 22. oktobra, te u subotu i nedjelju, 23. i 24. oktobra.\nVožnja pod uticajem alkohola, droge i psihoaktivnih lijekova je veoma opasna, napominju iz MUP-a Srpske.\nIZ MUP-a dodaju da su za devet mjeseci ove godine saobraćajne nezgode najčešće prouzrokovali vozači koji su upravljali motornim vozilom pod dejstvom alkohola, njih 832, a zbog vožnje pod uticajem alkohola iz saobraćaja je isključeno 9.096 vozača.\nMinistarstvo unutrašnjih poslova Republike Srpske apeluje na učesnike u saobraćaju da se odgovorno ponašaju, da poštuju zakonske propise i tako zaštite svoj, ali i živote drugih učesnika u saobraćaju.


Po ekskurziji razredni zaradi i do milion dinara : Nadlanu.com\nPo ekskurziji razredni zaradi i do milion dinara\nObjavljeno 26. sep 2013. / 09:06:15\nKada bi za dete organizovali ekskurziju direktno preko turističke agencije, roditelji bi platili čak 30 odsto manju cenu od one koju nosi ekskurzija organizovana preko škole.\nRazlog za to su, pre svega, nastavničke dnevnice koje po učeniku iznose i do 4.500 dinara. To znači da razredni starešina koji na put vodi odeljenje od 30 đaka, za sedam dana može da zaradi 945.000 dinara ili jedan novi, prosečan automobil.\nOsim ovih dnevnica, u cenu đačke ekskurzije neretko se dodatno uračunavaju usluge vodiča (iako je on predviđen programom puta), kao i troškovi koje ima škola kao organizator ekskurzije (troškovi uplatnica, provizija banaka).\nU Ministarstvu prosvete najavljuju da će praksa visokih dnevnica biti ukinuta. Direktorima škola poslali su uputstvo kako da organizuju izlete, putovanja, ali i posete bioskopima, muzejima, pozorištima i preporučili da dnevna zarada po učeniku bude najviše 2.000 dinara.\n2.000 dinara najmanje plaća svaki roditelj dnevnicu nastavniku koji vodi decu na ekskurziju\nNastavničke dnevnice po učeniku iznose i do 4.500 dinara, a preporuka ministarstva, koja nije obavezujuća, jeste da razredne starešine dobijaju 2.000 dinara dnevno od celog razreda.


www.cib.rs - Odrzan dijalog institucija i ocd\nODRŽAN DIJALOG IZMEĐU NADLEŽNIH INSTITUCIJA I ORGANIZACIJA CIVILNOG DRUŠTVA\nDatum objavljivanja: 4. oktobar 2021.\nU petak, 1. oktobra 2021. godine, u organizaciji Ministarstva za ljudska i manjinska prava i društveni dijalog održan je društveni dijalog pod nazivom “Unapređenje zakonodavnog okvira za zaštitu prirode”. Ovaj dijalog inicirale su organizacije civilnog društva – Beogradska otvorena škola, Centar za istraživanje biodiverziteta, Mladi istraživači Srbije i Svetska organizacija za zaštitu prirode (WWF) Adria, uz podršku brojnih drugih organizacija. Dijalog je održan uz tehničku podršku Balkanskog fonda za demokratiju, Fondacije BFPE za odgovorno društvo i Ambasade Kraljevine Norveške.\nOsnovni cilj ovog događaja bio je da se ustanove manjkavosti zakonodavnog okvira u oblasti zaštite prirode i da se razmotre mogućnosti za njegovo unapređenje radi sprečavanja dalje degradacije staništa i očuvanja prirodnih vrednosti Srbije.\nDogađaju su prisustvovali predstavnici nadležnih ministarstava, među kojima i ministarka zaštite životne sredine, Irena Vujović, ministarka za ljudska i manjinska prava i društveni dijalog, Gordana Čomić, državni sekretar Ministarstva poljoprivrede, šumarstva i vodoprivrede, Senad Mahmutović i pomoćnica ministarke za rudarstvo i energetiku, Natalija Luković, kao i Fransoaz Žakob, stalna koordinatorka UN u Srbiji. U sastanku su učestvovali i predstavnici Zavoda za zaštitu prirode Srbije, brojne organizacije civilnog društva koje se bave zaštitom prirode i životne sredine, kao i drugi stručnjaci za ovu oblast.\nU okviru dela dijaloga pod nazivom „Zaštita prirode u Srbiji: da li nam je potreban novi zakon?“ predstavljena je analiza nedavnih izmena i dopuna Zakona o zaštiti prirode, analiza nedostataka u kontekstu transponovanja Direktive o staništima i Direktive o pticama u nacionalno zakonodavstvo, kao i druge prednosti i mane postojećeg pravnog okvira u oblasti zaštite prirode.\nOsnovni zahtevi organizacija civilnog društva prema nadležnim ministarstvima odnosili su se na unapređenje samog procesa izrade novog Zakona o zaštiti prirode, pre svega kroz propisno sprovedenu javnu raspravu i uključivanje šire stručne zajednice i zainteresovane javnosti u konsultativni proces i radnu grupu. Druga važna tema zahteva bila je i obezbeđivanje efikasnije zaštite prirode sprečavanjem konflikta zaštite prirode i sprovođenja drugih delatnosti, poput šumarstva, turizma i drugih, naročito u nacionalnim i međunarodnim zaštićenim prirodnim područjima. Na taj način bi se sprečile mnoge aktivnosti i projekti kojima se ugrožavaju prirodne vrednosti Srbije, poput planirane izgradnje ski centra u Parku prirode Golija.\nKao rezultat dijaloga doneta su obavezujuća postupanja, o kojima su se usaglasili predstavnici ministarstava i civilnog sektora. Svi učesnici su se saglasili da je potrebno stalno vršiti preispitivanje sistema zaštite prirode u Srbiji. Ministarstvo zaštite životne sredine obavezalo se da će omogućiti učešće svih zainteresovanih strana u praćenju efekata postojećih propisa i izradi novih, dok se civilno društvo obavezalo da će pratiti sprovođenje propisa i učestvovati u procesima izrade novih javnih politika u oblasti zaštite prirode.\nCeo događaj možete pogledati ovde.


Ostale vesti, 15.03.2011, 02:18 AM\nHakerska grupa “Anonimni” objavila je juče email poruke koje navodno ukazuju na hipotekarne prevare Američke banke (Bank of America).\nDokumenti pripadaju Osiguravajućem društvu "Balboa", koje se bavi osiguranjem automobila i stambenim hipotekarnim kreditima. Kompanija Balboa je bila deo kompanije Countrywide Financial, koju je Američka banka kupila 2008. godine. Prema najavama od februara, Bank of America je nameravala da proda kompaniju Balboa osiguravajućem društvu QBE. Dokumente je grupi “Anonimni” prosledio bivši radnik kompanije, a objavljeni su na veb adresi bankofamericasuck.com, tačno u ponoć, u noći između nedelje i ponedeljka. Grupa “Anonimni” je informaciju o inkriminišućim dokumentima objavila na Twitter-u, sa svog naloga OperationLeakS, tvrdeći da oni dokazuju da je Američka banka umešana u hipotekarne prevare. U pisanoj izjavi koju objavljuje agencija Rojters, portparol Bank of America je rekao da se ukradena dokumenta ne odnose na stambene hipoteke i da je reč o administrativnim dokumentima.\nObjavljivanje dokumenata je izazvalo veliki interses internet zajednice pa je sajt Bakofamericasuck.com bio neko vreme nedostupan jer je broj poseta sajtu prevazišao kapacitete servera na kojem su hostovani dokumenti. Zbog toga su brojni “mirror” veb sajtovi preuzeli hosting dokumenata.\nDokumenti koje su objavili “Anonimni” nisu oni koje je obećao osnivač WikiLeaks-a Džulijan Asanž, koji je rekao da WikiLeaks poseduje optužujuću dokumentaciju sa hard diska direktora Američke banke. Međutim, objavljivanje ovih dokumenata još više zamagljuje granicu između onog što čini WikiLeaks i aktivnosti njegovih pristalica.\n“Anonimni” su već ranije intervenisali u ime WikiLeaks-a, pokrećući operaciju “Odmazda” ("Operation: Payback") koja je uključivala napade na veb sajtove koji servsiraju elektronsko plaćanje, kao što su Paypal, MasterCard i Visa, nakon što su ove kompanije obustavile da procesuiraju finansijske transakcije na ime donacija WikiLeaks-u kao odgovor na objavljivanje tajnih dokumenata američke diplomatije. Sudbine obe grupe još jednom su se preplele nakon što su “Anonimni” hakovali sistem kompanije za bezbednost HBGary Federal, objavljujući na desetine hiljada email poruka koje su ukazale na to da je HBGary bio zaposlen na poslovima podrške najvećoj američkoj banci i da je direktor HBGary Federal obećao da će razotkriti identitet članova grupe “Anonimni”.\nOvaj incident je na kraju primorao izvršnog direktora HBGary Federal Arona Bara da podnese ostavku.\nObjavljena dokumenta su sugestivna ali ne izbliza inkriminišuća kao ona koja je objavio Wikileaks pod nazivom “Kolateralno ubistvo”, koja su sadržala i snimak načinjen iz vazduha koji pokazuje napad američke vojske na civile u Iraku ili kao tajni dokumenti američke diplomatije u aferi “Cablegate”. Kraća prepiska između osiguravajućeg društva Balboa i menandžmenta navodno ukazuje na to da je osiguravajuće društvo Balboa prikrivalo neke informacije o gubitku hipoteke od američkih revizora tokom procesa preuzimanja finansijske institucije IndyMac koju je američka federalna vlast preuzela u julu 2008. godine i kompanije Aurora Loan Services, firme-ćerke propale investicione banke koja se bavila stambenim kreditima. Bivši radnik osiguravajućeg društva Balboa tvrdi da je kreditna dokumentacija bila falsifikovana kako bi se produžila hipoteka.\n“Anonimni” koji su najpoznatiji po svojim dugogodišnjim protestima protiv Sajentološke crkve, pojačali su svoje aktivnosti tokom poslednjih nekoliko nedelja, pokrećući napade i druge internet akcije protiv vlade i vojnog osoblja, u znak podrške navodnom insajderu WikiLeaks-a Bredliju Meningu, ali i protiv operatera veb sajtova vlada Tunisa i Egipta pružajući na taj način podršku učesnicima demonstracija u ovim zemljama. Oni su takođe usmerili svoje aktivnosti protiv imovine Koch Industries, čiji se vlasnici, milijarderi, dovode u vezu sa guvernerom države Viskonsin Skotom Vokerom i njegovim pokušajima da stavi tačku na kolektivna prava zaposlenih u javnom sektoru u toj državi.


Temerin iseljava farmu svinja | TV KANAL 9 NOVI SAD\nNaslovna EMISIJE Temerin iseljava farmu svinja\nVIDEO K9: Građani Temerina izgleda da će konačno odahnuti nakon što je iz Opštine iznenada saopteno da je rešen rešen višegodišnji problam sa farmom svinja u vlasništvu austrijskog holdinga "Gerlinger", protiv koje građani već tri godine protestuju zbog nepodnošljivog smrada.\nDo kraja godiner biće iseljena farma svinja u vlasništvu austrijskog holdinga “Gerlinger” koja je smeštena na 50 metara od kuća u MZ Staro Đurđevo, objavila je Opština Temerin.\nMeštani okupljeni oko “Ekološke inicijative Temerin” od 18. septembra svakog vikenda protestuju zbog smrada i velike količine organskog otpada zbog kojih godinama ne udišu čist vazduh.\nTakođe tvrde da farma nema sve potrebne dozvole i odobrenja za rad. U saopštenju Opštinske uprave stoji da je predsednik Temerina Mladen Zec u četvrtak, 14. oktobra, prisustvovao radnom sastanku na kojem su bili i ministar poljoprivrede Branislav Nedimović i zakupac i vlasnik farme “Temerin agrar”, na kojem je obećano i dogovoreno da će farma biti iseljena najkasnije do 21. decembra ove godine, što bi uskoro trebali dobiti i napismeno od ove firme.\nU ovoj farmi gaje oko 36.000 svinja godišnje. Dnevno izliju 62.000 litara otpadnih voda, a taložno polje pretboreno je u deponiju. Građani, koji su i u subotu održali protestnu šetnju, pozdravili su ovaj dogovor, ali su za sada skeptični prema njegovoj realizaciji.\nekološka inicijativa temerin\nfarma svinja u temerin\nPrethodni tekstOdbornici sutra o budžetu grada\nSledeći tekstKošarkaši Voše bolji od Novog Pazara


Za vladavinu prava i temeljna prava više od 13 miliona eura | EUME\nNaslovnica Press info Press IPA Za vladavinu prava i temeljna prava više od 13 miliona eura\nZa vladavinu prava i temeljna prava više od 13 miliona eura\nIz Kancelarije su objasnili da će u dijelu pravosuđa, 2,6 miliona eura biti iskorišćeno za rekonstrukciju i adaptaciju devet sudova u Podgorici, Bijelom Polju, Nikšiću, Beranama i Kotoru.\n„Pored toga, 4,4 miliona eura biće uloženo u infrastrukturu u oblasti sistema izvršenja krivičnih sankcija, izgradnjom četiri nova objekta u Zavodu za izvršenje krivičnih sankcija – prijavnice, multifunkcionalnog objekta i otvorenog zatvora i Specijalne zdravstvene ustanove“, saopšteno je iz KEI agenciji MINA.\nKako navode, za podršku primjeni Jedinstvenog informacionog sistema pravosuđa opredijeljeno je 2,3 miliona eura, što će omogućiti uvezivanje subjekata u pravosudnom sistemu i efikasno prikupljanje i obradu podataka.\nIz KEI dodaju da je, imajući u vidu potrebe Crne Gore u oblasti upravljanja migracijama, 400 hiljada eura opredijeljeno za izgradnju smještajnih kapaciteta u novom Centru za azilante koji će se nalaziti u blizini graničnog prelaza Božaj, kao i za podršku sprovođenju propisa u ovoj oblasti.\n„S ciljem smanjenja bezbjednosnih rizika, u dijelu nelegalne međunarodne trgovine ljudima i robama, biće obezbijeđena specijalizovana oprema za Upravu carina, kao i rekonstrukcija tri carinske ispostave, ukupne vrijednosti 1,9 miliona eura. Dodatnih 350 hiljada eura biće uloženo u nabavku nove opreme za strukture koje se bave sprečavanjem pranja novca i finansiranje terorizma“, kazali su iz KEI.\nU oblasti ljudskih i temeljnih prava, kako se navodi, 1,5 miliona eura biće utrošeno za unapređenje kapaciteta ključnih aktera u oblasti zaštite ljudskih i manjinskih prava i za olakšavanje pristupa lica smanjene pokretljivosti i sa invaliditetom zgradama centara za socijalni rad.


Ešdaun: Vreme je da se EU vrati na Balkan i sredi haos\nI. Đ. 12. maja 2017. 13:26\nNakon predsedničkih izbora u Austriji i Francuskoj, kao i parlamentarnih u Holandiji, prevaziđen je period nesigurnosti zbog čega je vreme da se EU vrati na Balkan i sredi stanje koje je „haotično“, poručio je danas bivši visoki predstavnik međunarodne zajednice za BiH Pedi Ešdaun.\nU intervjuu za sarajevski „Dnevni avaz“, Ešdaun je rekao da očekuje političku ofenzivu Berlina i Pariza na Balkan, a smatra da će se tome pridružiti i Holandija.\n„Nemar EU doveo je do produbljenja problema na Balkanu. Svi su mislili da ćemo imati probleme na Kosovu, ali se vidi da su Makedonija i BiH bure baruta na Balkanu“, upozorio je Ešdaun.\n„Ne mislim da će se čekati ishod izbora za Evropski parlament krajem 2019. godine. Radiće se mnogo brže“, smatra Ešdaun.\nEšdaun smatra da je Evropa „izdala Lajčaka“ jer mu nije dala podršku da dovrši započetu reformu policije u BiH.\n„Još je gore što je BiH nakon toga krenula nizbrdo“, naglasio je Ešdaun.\n„To se mora promeniti“, poručio je Ešdaun, koji očekuje političku ofenzivu Berlina i Pariza na Balkan, a smatra da će se tome pridružiti i Holandija.\nPodsetivši da se naredne godine u Londonu održava međunarodna konferencija o Balkanu, Ešdaun je rekao kako se očekuje da tada bude „zaokružen proces kojim će se staviti pečat“ na budućnost Balkana kao regiona koji već, naglasio je, „stotinu godina okupira pažnju Evrope svojom nestabilnošću i sukobima.\nProka pre 1 godine\nSamo se vratite da nam napravite još veći haos!!!!


Urban BUG :: Magazin :: Urban Beatz :: Njujorški tandem koji je osvojio svet, Sofi Tukker na EXIT festivalu!\nVest da najveći alt-rock bend svih vremena The Cure otvara EXIT festival 4. jula snažno je odjeknula u celoj Evropi, zbog čega su i prve serije ulaznica rasprodate za svega 13 minuta! A među prvim vesnicima ostatka impresivnog i uvek raznovrsnog programa ovogodišnjeg Exita je i njujorški tandem u strelovitom usponu na svetskoj sceni - Sofi Tukker! Munjeviti uspeh započeli su singlom "Drinkee", da bi svet osvojili mega hitom "Best Friend", koji ih je lansirao među nove heroje mlađe generacije. Zaraznosti ove numere nije odoleo Apple, koristeći je za reklamu za megapopularni Iphone X, kao ni EA sports, koji su je uključili u muziku za čuvenu video igru FIFA 18. Mediji ih opisuju kao "najuzbudljiviji dvojac na dance sceni još od pojave Disclosure", dok je kruna dosadašnjeg uspeha bila nominacija na prošlogodišnjim Gremijima za najbolju dance numeru, iako u tom momentu nisu imali izdat studijski album ili EP izdanje!\nPoput brojnih njujorških uspešnih sastava, i Sofi Tukker imaju krajnje prepoznatljiv i moderan zvuk, koji je u njihovom slučaju inspirisan muzikom iz devedesetih, od jungle-pop vibracija, preko zaraznih house, afro i latino ritmova. Za njihov umetnički izraz Sophie je rekla: "Praviti muziku je spiritualna stvar. Sve je u apsorpciji ritma i vibracija", dok druga polovina benda, DJ Tucker Halpern, navodi da je cilj njihovog prvog singla bio da se publika izgubi u repetitivnosti reči i u pokretima tela, stvarajući svojevrsnu šamansku atmosferu, koja će se idealno uklopiti u sledeće izdanje EXIT festivala sa temom "plemena" (EXIT Tribe).\nPredanost Sofi Tukker kreiranju world muzike sa dance i tehno prizvukom u samoj je srži njihovog stvaralaštva. Njihova estetika ogleda se upravo u raznolikosti, kao što je kontrast bongo instrumenata sa gitarskim deonicama. Od samog početka stavili su svima do znanja da se ne boje eksperimentisanja, te je Sophie Hawley-Ward, pevačica benda, njihov singl prvenac "Drinkee" otpevala na portugalskom, a dvojac je sa razlogom bio uveren da će preskočiti jezičku barijeru i dopasti se razigranoj publici, jer ih je pomenuti singl učinio prepoznatljivim u house krugovima. Ubrzo je usledilo prvo EP izdanje pod nazivom "Soft Animals", a nakon megapopularnog singla "Best Friend", izdali su album prvenac „Treehouse", koji su kritičari ocenili kao živopisno izdanje sa eksplozijom razigranosti, iskrenosti i pozitivne energije.


Premijera filma ‘’Leto kada sam naučila da letim“\nSvečana premijera dugoočekivanog filma Radivoja Raše Andrića “Leto kada sam naučila da letim” održaće se u Kombak dvorani, u sredu 16. februara, nakon čega će film ući u redovan bioskopski repertoar širom Srbije.\nFilm ‘’Leto kada sam naučila da letim’’, nastao po istoimenoj knjizi Jasminke Petrović, donosi toplu, vedru i duhovitu priču punu emocija sa najsunčanijeg mesta na Jadranu. Radnja filma prati tinejdžerku Sofiju tokom naizgled dosadnog letovanja sa dve bake na Hvaru. Međutim, nova prijateljstva, zaljubljivanje, morske avanture, pretvoriće ovo leto na idiličnom ostrvu u raspust koji se pamti. Ova nežna letnja priča izmamiće neočekivane emocije među gledaocima svih generacija.\nKoncerti za bebe Beogradske filharmonije\nNAGRADNI LITERARNO-LIKOVNI KONKURS „Da li mi verujete?”


Pokuševski postigao 13 poena u porazu Oklahome od Sakramenta (VIDEO) | Novinska agencija Beta\nSPORT | 10.05.2021 08:05 > 10.05 08:19\nKošarkaši Sakramenta pobedili su noćas Oklahomu sa 126:98 i ostvarili petu pobedu u poslednjih šest utakmica u NBA ligi.\nU ekipi Sakramenta osmorica igrača postigli su dvocifreni broj poena, a najefikasniji su bili Moris Harkls i Terens Dejvis sa po 18 poena. Rišon Holms i Delon Rajt dodali su po 15, a Badi Hild 14 poena, sedam asistencija i pet skokova.\nKinsgi su se ovom pobedom primakli na dve i po utakmice za San Antonijom za poslednje mesto u plej-ofu Zapadne konferencije. Sakramento se bori da udje u plej-of prvi put posle 14 godina i sada ima 30 pobeda i 38 poraza, a San Antonio je na 32/35.\nDarijus Bejzli bio je najefikasniji u poraženom timu sa 18 poena i šest skokova, Džejlen Hoard dodao je 16, a Svjatoslav Mihajluk 14 poena. Srpski košarkaš Aleksej Pokuševski postigao je 13 poena i imao je pet asistencija i dva skoka za Oklahomu, koja je pretrpela sedmi uzastopni poraz.\nKošarkaši Dalasa pobedili su Klivlend sa 124:97 i ostali ispred Portlanda na petom mestu Zapadne konferencije uoči plej-ofa. Tim Hardavej postigao je 25 poena za pobednički tim, a Džoš Ričardson 20.\nLuka Dončić je isključen početkom treće četvrtine, a utakmicu je završio sa 15 poena, pet skokova i pet asistencija. Srpski centar Boban Marjanović u pobedi je učestovovao sa sedam poena i dva skoka.\nKlivlend je izgubio 10. uzastopnu utakmicu, a najefikasniji u ekipi bio je Kolin Sekston sa 24 poena i sedam asistencija. Kavalirsi nisu pobedili od 21. aprila i utakmice sa Čikagom.\nKošarkaši Los Andjeles Lejkersa pobedili su Finiks sa 123:110 i ostvarili treći trujumf u poslednjih 11 utakmica. Lejkerse je predvodio Entoni Dejvis sa 42 poena, 12 skokova, pet asistencija, tri ukradene lopte i tri blokade. Aleks Karuzo u pobedi je učestvovao sa 17 poena i osam asistencija, a sa 17 poena utakmicu je završio i Kentavijus Koldvel-Poup.\nU ekipi nije bilo Lebrona Džejmsa, koji je propustio četvrtu uzastopnu utakmicu zbog povrede skočnog zgloba, dok je Kajl Kuzma pauzirao zbog problema sa ledjima.\nU ekipi Finiksa, koja je izgubila drugi put u poslednje tri utakmice, najefikasniji je bio Kameron Pejn sa 24 poena. Devin Buker postigao je 21 poen, a Kris Pol 13 poena, 10 asistencija i imao je četiri ukradene lopte.\nKošarkaši Njujorka pobedili su Los Andjeles Kliperse sa 106:100 i prekinuli niz od osam poraza u Stejpls Centru. Derik Rouz predvodio je Nikse sa 25 poena, osam asistencija i šest skokova, a Redži Bulok dodao je 24. Ar Džej Baret postigao je 18 poena, a Džulijus Rendl 14 poena i 14 skokova.\nU ekipi iz Los Andjelesa Kavaj Lenard bio je najefikasniji sa 29 poena, a Pol Džordž postigao je 18 poena uz osam skokova.\nU ostalim utakmicama Nju Orleans je pobedio Šarlot sa 112:110 i zadržao šanse za plasman u plej-of, Minesota je pobedila Orlando sa 128:96 i prekinula niz od tri poraza, a Čikago je ostao u igri za doigravanje pobediom protiv Detroita 108:94.\nEURO: Aktivista Grinpisa umalo da se sruši na tribinu pre utakmice u ...


Informator za subjekte u poslovanju sa hranom tokom epidemije „COVID- 19”\nInformator za subjekte u poslovanju\nOd proglašenja epidemije Koronavirusa (COVID-19) u Srbiji, posebna pažnja je usmerena na obezbeđivanje dovoljne količine hrane u svim delovima zemlje. Stabilno snabdevanje hranom u uslovima epidemije COVID-19 je moguće samo ako subjekti u poslovanju sa hranom pristupe reviziji pojedinih operativnih postupaka, u skladu sa novonastalom situacijom, kao i ako obezbede potrebne uslove za sprovođenje ovako izmenjenih procedura u cilju zaštite zaposlenih. Sledeći bitan korak je obaveštavanje zaposlenih o izmenjenim procedurama i praktična obuka za njihovu primenu.\nPrema mišljenju Svetske zdravstvene organizacije (SZO) i Evropske Agencije za bezbednost hrane (EFSA), bezbednost hrane nije ugrožena od virusa COVID-19, ako se primene dobre higijenske i proizvođačke prakse. Ipak, neke od sanitarnih operativnih procedura (SOP) zahtevaju razmatranje, kako bi se sprovele preventivne mere koje su usmerene na zaštitu zaposlenih, dobavljača i potrošača u objektima za proizvodnju i promet hrane.\nInformator možete preuzeti – ovde


Zbog onog što je Kobi uradio 30. decembra, ljudi su na GANUTI: Svega 27 dana pred smrt njega i Đijane planirao je OVO - Zena.rs\nTragična smrt NBA legende Kobija Brajanta i njegove ćerkice Đijane potresla je planetu, a novi detalji o planovima košarkaške legende ganuli su fanove.\nĐijana je bila veliki košarkaški talenat, i iako je imala svega 13 godina, Kobi Brajant je bio siguran da će ostvariti veliki uspeh, pa je zato zaštitio njen nadimak "Mambasita", inspirisan nadimkom "crna mamba".\nZahtev za zaštitu autorskih prava podneo je 30. decembra prošle godine, i planirao je da "Mambacita" štama na majicama, kapama, trenerkama, duksericama, a na društvenim mrežama je pored slika svoje mezimice uglavnom stavljao upravo taj nadimak.\n"Ono što volim kod Điđi je njena znatiželja oko igre. Jako je znatiželjna, čak i u teškim situacijama kad lopta ide napred-nazad, ona ume da se izdoji iz utakmice, dođe do mene i pita me neko vrlo specifično pitanje. To je super", komentarisao je ponosni Kobi svojevremeno za LA Times.\nĐijana je igrala, podsetimo, za akademiju Mamba koju je osnovao i vodio njen otac, a nastradali su upravo na putu do akademije.


Obama: „Kada sistem zakaže, ja sam odgovoran“\nPredsednik Obama izjavio je u četvrtak da će Sjedinjene Države preduzeti mere da se ne ponove obaveštajni i bezbednosni propusti koji su doveli do pokušaja rušenja američkog putničkog aviona na Božić. Obama je pri tom naglasio da je, u krajnjoj liniji, on odogovoran za bezbednost nacije.\nPredsednik Obama je rekao da se odgovornost za propuste koji su omogućili pokušaj teporističkog napada ne može isključivo pripisati nijednom pojedincu ili agenciji:\n„Manje sam zainteresovan da pripisujem krivicu, a više da učim na greškama i da ih ispravim kako bismo bili bezbedniji. Kao predsednik imam odgovornost da zaštitim našu zemlju i naš narod. Kada sistem zakaže, ja sam odgovoran.“\nPredsednik Obama je to izjavio u Beloj kući prilikom objavljivanja preliminarnog izveštaja o sistemskim propustima koji su omogućili Nigerijcu Umaru Faruku Abdulmutalabu da se ukrca u avion u Amsterdamu i da, navodno, pokuša da ga raznese pre sletanja u Detroitu. Predsednik je rekao da je otklanjanje tih propusta u toku:\n„U nastojanju da zaštitimo našu zemlju uvek moramo da budemo korak ispred naših veštih protivnika. Ove mere imaju to za cilj.“\nObaveštajne službe će usvojiti nove procedure kako bi razmenu informacija učinile bržom i efikasnijom. Predsednikov savetnik za kontraterorizam Džon Brenan izjavio je da u slučaju neuspelog napada na putnički avion, nisu povezane dve vrste obaveštajnih podataka:\n„Znali smo da je kovanje zavere u toku, ali nismo znali da govore u tome da Abdulmutalaba pošalju u Sjedinjene Države.“\nPredsednik Obama ukazao je da je bilo dovoljno podataka da se otkrije zavera i da se napad spreči:\n„Ovde se radi o tome da postojeći podaci nisu povezani i shvaćeni, a ne o tome da podaci nisu prikupljeni i razmenjeni.“\nReforme se neće odnositi samo na obaveštajne agencije. Bezbednost na aerodromima će biti pojačana a kompjuterizovane liste, koje se koriste da bi se identifikovale osobe koje predstavljaju opasnost, biće revidirane. Predsednik Obama je naglasio da će Sjedinjene Države ojačati svoju odbranu, ali da neće podleći mentalitetu opsadnog stanja:\n„Velika i ponosna nacija se ne povlači i ne krije se iza sumnje i nepoverenja. To je upravo ono što naši protivnici žele“\nPredsednik Obama je istakao da će Amerikanci, a ne teroristi, definisati karakter svoje zemlje.


Stigli prvi kilometri kanalizacije i potisnog voda! - Suboticke Novine\nStigli prvi kilometri kanalizacije i potisnog voda!\nIzgradnja kanalizacione mreže na Paliću\nIzvođač radova, Građevinsko preduzeće „Graditelj NS“ iz Novog Sada, koje, počev od 26. avgusta ove godine, ima pred sobom rok od osam meseci da okonča obiman posao izgradnje 15 kilometara kanalizacije i 5 kilometara potisnog voda, ne gubi vreme, nastojeći da što više uradi dok su vremenski uslovi povoljni. Ako zimski period potraje više nego što je to optimalno, i niske temperature, na duže vreme ispod nule, ne dozvole u toku tog godišnjeg doba obavljanje poslova, postoji mogućnost da dođe do produženja roka, ali ne značajno – kažu u Javnom komunalnom preduzeću „Vodovod i kanalizacija“, koje ima ulogu investitora.\n„Posao na gradilištu potisnog voda, koji ima funkciju da poveže postojeći palićki prečistač sa našom gravitacionom kanalizacionom mrežom da bi otpadna voda sa Palića stigla do Gradskog prečistača, napreduje brže nego što je dinamikom predviđeno i završen je u dužini od jednog kilometra. Ostalo je da se potisni vod uradi još do iza nekadašnjeg „Metroa“, gde se nalazi izgrađena jedna naša šahta, a odatle će od potisnog postati gravitacioni vod. Posle još oko 2,5 kilometra, biće priključen na Kolektor VII a zatim otvorenim kanalom dolaziti do centralnog uređaja za prečišćavanje otpadne vode. Cilj je da se voda prečisti i onda vrati u Palićko jezero, ali drugačijeg kvaliteta nego ona što se sada ispušta između Palića i Ludaša u kanal“, rekao je inženjer Čaba Šanta, direktor investicija i razvoja u Javnom komunalnom preduzeću „Vodovod i kanalizacija“ prilikom obilaska radova početkom ove nedelje.\nPotisni vod se gradi od Palića, između jezera i Ludaškog kanala, gde postoji decenijski prečistač za naselje mehaničkog tipa, još od 80-ih godina, čija je uloga bila da služi kao osnovni taložnik za otpadnu vodu, ali je njegova rešetka najčešće bila zapušena nečistoćama i raznim otpacima koji su bacani u kanalizaciju i dospevali na njega.\nPrvi priključci krajem godine\nPrema dinamičkom planu, polaganje kanalizacionih vodova otpočelo je sa Kozaračkom ulicom, a zatim se, kako je počeo septembar, krenulo u Nikole Tesle, partizansku, jasenovačku, Jezersku, dok je plan za Sutjesku ulicu do 25. septembra, kada treba da se uradi i Marka Oreškovića na ukrštanju sa ulicom Lopudskom. Tu su i Dubrovačka ulica, 4. jula, dve deonice u Sutjeskoj, deo Lovačke ulice, Bačka i Jorgovanska.\n„Neke kraće deonice u stambenom naselju, paralelno sa izvođenjem potisnog voda, su završene u toku ovog meseca, tako da je trenutno stanje da su radovi obavljeni u ulicama Partizanskoj, Nikole Tesle, Lovačka se sada završava deonica, u Bohinjskoj i Lanji Ernea pristupa se ili se radi na postavljanju gravitacione kanalizacije. „Graditelj“ nastoji da sve obavi u što kraćem roku, zbog neminovnog obustavljanja saobraćaja i da bi ono što kraće trajalo na trasi izgradnje“, objašnjava Čaba Šanta nakon što posle Bohinjske, gde se radi uveliko, dolazimo u Partizansku ulicu, u kojoj su vodovi već položeni.\nGrađani u ovoj, Nikole Tesle i drugim ulicama u kojima su radovi završeni, već mogu da podnesu zahteve da dobiju priključke, što znači i da sklope ugovore sa Javnim komunalnim preduzećem „Vodovod i kanalizacija“, a kada se steknu uslovi za to, ono će pristupiti i samom priključenju domaćinstava.\n„Priključci se trenutno još ne rade, radimo izvode od asfaltnih puteva da bi olakšali posle toga izvođenje samog priključka do regulacione linije ili malo unutar nje. Za prve priključke trebalo bi da sačekamo tehnički prijem, to će sigurno zahtevati još neki mesec, kao i da sakupimo određeni broj prijava pa da možemo sukcesivno da krenemo. Svakako treba uzeti u obzir i da predstoji zima i da posao može da se oduži, ali verujem da ćemo za godinu dana već moći da se pohvalimo dosta velikim brojem priključaka. Nadam se da će i budući korisnici doprineti u što većem broju da iskorišćenost sistema bude značajnija i njegova izgrađenost veća, jer znamo da je ovo donacija i posle ovoga Subotičani ne bi trebalo da vrate pare donatoru jer ih nisu iskoristili za ono za čega su namenjene“, kaže Čaba Šanta.\nKoliko staje priključak?\nIzgradnja potisnog voda staje nešto manje od 600.000 evra, a kanalizacije, koliko je ugovoreno u ovoj prvoj fazi, oko 2,1 miliona evra. U pitanju su, naravno, sredstva iz donacije KfW banke – Nemačke banke za obnovu i razvoj. Ali, umesto prvobitnih 700, plan je sveden na 500 priključaka.\n„Projektovali smo 28 kilometara gravitacione kanalizacije na Paliću i 700 priključaka, a gradi se 15 kilometara, sa mogućnošću da se priključi 500 domaćinstava. Šta je tome razlog? Isključivo novac, pošto smo za kanalizaciju dobili tih 2 miliona i 90.000 evra, toliko je moglo da se uradi, ali mi ćemo biti zadovoljni i sa 500 priključaka ukoliko budu ostvareni za godinu dana. Procenjujemo da je to nešto više od polovine onoga što je potrebno da se izgradi, ali ni svih 28 kilometara ne bi značilo potpunu pokrivenost Palića kanalizacionom mrežom. Očekujemo još neka sredstva, u Ministarstvu polјoprivrede, šumarstva i vodoprivrede su uvideli važnost ovog projekta I očekujemo još neka sredstva, ali o tome kada bude potpisan ugovor ili bar potvrđeno da ćemo dobiti novac. Tu još govorimo i o mogućnosti kredita, takođe iz KfW banke, koji drugi gradovi nisu iskoristili pa mi mogao da se postigne dogovor da to bude dodatak ovoj investiciji. U pitanju je delom kredit, pet odsto, ostatak isto kao donacija“, kaže Čaba Šanta.\nOno što je za građane važno jeste da su uslovi za priključenje povoljni, jer se cena priključka od 27.000 dinara, kao što je već ranije obećano, na Paliću može platiti na 24 mesečne rate, što iznosi 1125 dinara mesečno i prihvatljivo je za svaki kućni budžet uz, naravno, troškove unutrašnjih instalacija. Ali, i oni su isplativi računajući koliko staje i koliko često treba prazniti septičke jame, ne pominjući neprijatnosti koje ono donosi. Za sve koji plate kompletan iznos odjednom, avansno, predviđen je popust od 20 odsto, tako da je za njih cena priključka 21.600 dinara.\nGrad Subotica i JKP „Vodovod i kanalizacija“ Subotica, u svojstvu investitora, organizuju radove na izgradnji kanalizacione mreže na Paliću. U toku osam meseci Građevinsko preduzeće „Graditelj NS“ iz Novog Sada, najpovoljniji izvođač na osnovu javnog konkursa, izgradiće u ovom naselju 15 kilometara gravitacione kanalizacione mreže i pet kilometara tranzitnog potisnog voda kojim će se prikupljena otpadna voda iz ovog naselja transportovati do sliva Kolektora VII i gradskog prečistača otpadnih voda. Ove investicije u okviru šireg projekta Zaštita biodiverziteta i voda jezera Palić i jezera Ludaš finansiraju se iz donacijskih sredstava Vlade Republičke Nemačke putem KfW Banke, u saradnji sa Ministarstvom građevinarstva, saobraćaja i infrastrukture Republike Srbije.\nU aprilu počinje izgradnja Gradskog stadiona\nMinistar poljoprivrede Nedimović u radnoj poseti Bikovu\nTurizam, investicije i međunarodna saradnja – stubovi razvoja Subotice


Maglai obišao radove na kanalskoj mreži u Bajmoku | (Vesti - 26. 05. 2016) Subotica.com\nMaglai obišao radove na kanalskoj mreži u Bajmoku\n26.05.2016. u 15:53h\nGradonačelnik Jene Maglai obišao je radove na uređenju kanalske mreže na prostoru nekadašnje Kudeljare u Bajmoku. Vrednost radova u okviru druge faze, kojim će biti obuhvaćena izgradnja tri jezera i uređenje Bajmočkog kanala je 12 miliona dinara.\nZavršetak radova, kojim je predviđena izgradnja prelivnog sistema, izmuljavanje i izgradnja jezera planirano je za sredinu juna, nakon čega će Bajmočani dobiti mesto za odmor, rekreaciju i ribolov.\n- Na ovaj način ćemo stvoriti uslove da se atmosferske vode zadrže i da gazdujemo sa tim resursom. Mislim da je ekološko uređenje ovog prostora lep primer kako posle više destina godina može da se uredi i da predstavlja jedan mali rekreacioni deo za stanovnike Bajmoka. Sa druge strane i ribolovci će dobiti mogućnost da se na kvalitetniji način bave ribolovom. Mulj se odnosi na prostor bivše ciglane, pa će verovatno u narednom periodu to biti dobra zemlja za poljoprivredne kulture-kaže gradonačelnik, Jene Maglai.\nUpravljanje izgrađenim jezerima biće povereno, prema rečima nadležnih u MZ, nekom od ribolovačkih društava.\n- Da bi se izgrađena jezera dalje održavala, naći ćemo način da preko konkursa obezbedimo da njima upravljaju ribolovačka društva, sa kojima ostvarujemo odličnu saradnju. Završetkom ovog projekta Bajmok će dobiti pravo izletište i šetalište. Nadam se da će se i kod građana probuditi svest o značaju očuvanja ovog prirodnog resursa-kaže predsednik Skupštine MZ Bajmok, Borislav Petrović.\nUređenje kanalske mreže u Bajmoku, deo je projekta koji je prošle godine odobren od strane Pokrajinskog sekretarijata za privredu, vodoprivredu i šumarstvo. Ukupna vrednost projekta koji se odnosi na šest katastarskih opština iznosi 49,8 miliona dinara, pri čemu lokalna samouprava učestvuje sa 40 odsto sredstava.\nBajmok jene maglai\npre 30 minuta i 16 sekundi\npre 51 minut i 16 sekundi


Sedam godina vlasti SNS-a: Srbija nazaduje po svim parametrima | Bosanski.com\nNaslovna Vijesti Region Sedam godina vlasti SNS-a: Srbija nazaduje po svim parametrima\nLideri Saveza za Srbiju (SzS), povodom sedam godina od formiranja vlasti u Srbiji u kojoj ključnu ulogu ima Srpska napredna stranka (SNS) ocijenili su da su rezulati vlada u tom periodu negativni.\nLideri SzS zamjeraju vladi, kako navode, loša ekonomska rješenja, nizak rast bruto domaćeg proizvoda, nedostataka, kako tvrde političkih slobode i vladavine prava, te vođenje državne politika prema Kosovu, prenosi RTS.\nPredsjednik Stranke slobode i pravde i predsedavajući SzS Dragan Đilas u loš saldo rada proteklih vlada ubraja to što je, kako kaže, rast prosječne plate u Srbiji nekoliko puta manji u odnosu na rast plata Mađarske, Rumunije, Bugarske, da je veliki broj građana otišao u inostranstvo, da se rađa najmanji broj beba u poslednjih 100 godina da su građani sada zaduženi za 60 posto više nego 2012. godine.\n“Sa padom industrijske proizvodnje, rastom spoljnotrgovinskog deficita i nedostatkom investicija u privatnom sektoru, Srbija nema nikakvu ekonomsku budućnost”, tvrdi Đilas.\nPredsjednik Narodne stranke i jedan od lidera SzS Vuk Jeremić, kada je riječ o politici prema Kosovu tvrdi da je napravljena serija ustupaka ireverzibilnog karaktera, za, kako kaže, obećanje o formiranju Zajednice srpskih opština i ocjenjuje da su razgovori “bespotrebno podignuti sa tehničkog na najviši politički nivo.”\nTeme: analiza ekonomija sns srbija\nprevious Mašović: Tragat ćemo za nestalima i narednih 30 godina ako se ne otvore policijske ladice\nnext Boris Johnson imenovao nove ministre, finansije će voditi Sajid Javid


Novi kružni tok izazvao različite komentare, ovo mesto je bilo "crna tačka"\nFoto: Opština Novi Bečej / TV Novi Bečej\nNovi kružni tok na ulazu u Novi Bečej, koji je zamenio nekadašnji „triangl“, izazvao je različite komentare vozača.\nPovela se polemika o veličini kružnog toka, kao i o njegovoj nužnosti, a ovim povodom oglasio se i predsednik novobečejske opštine Saša Maksimović.\nU izjavi lokalnim medijima, Maksimović je ocenio da novi kružni tok, čija je izgradnja nedavno završena, služi svrsi. A njegov osnovni cilj je povećanje bezbednosti učesnika u saobraćaju, kako vozača motornih vozila, tako i biciklista.\n– Na nekadašnjem „trianglu“ više puta je dolazilo do saobraćajnih negoda, čak i sa smrtnim ishodom. To mesto je dugo bilo obeleženo kao „crna tačka“. Upravo je zbog toga izgrađen novi kružni tok – naveo je Maksimović.\nRadove na izgradnji kružnog toka sprovelo je Javno preduzeće „Putevi Srbije“, koje je u najvećoj meri i finansiralo ovu investiciju vrednu više od 50 miliona dinara. Opština je, s druge strane, odradila rasvetu.\nOsim izgradnje kružnog toka, u planu je i izgradnja biciklističkih staza, najavljuje Maksimović.\nTagovibezbednost saobraćaja kružni tok nl Novi Bečej Saša Maksimović\nPromovisana prva “Sofa kulture” – emisija o kulturnim dešavanjima u gradu


KMF Leskovac u višem rangu - gradonačelnik najavio podršku za nove uspehe - Dnevnik Juga\nPočetna / GRADOVI / Leskovac / KMF Leskovac u višem rangu – gradonačelnik najavio podršku za nove uspehe\nSrdjan Stamenkovic 31/05/2020\tLeskovac, SPORT Ostavi komentar\nGradonačelnik Leskovca dr Goran Cvetanović posetio je danas prepodne futsalere KMF Leskovac koji su osvajanjem 1. mesta u Trećoj izborili plasman u viši rang, u Futsal Drugu ligu Srbije.\nKlub malog fudbala „Leskovac“ je za 5 godina postojanja uspesima skrenuo pažnju na sebe i ovaj, sve popularniji sport. Za kratko vreme postali su jedan od miljenika ljubitelja sporta u Leskovcu, a sigurno je da će u novoj sezoni, u Futsal Drugoj ligi navijača na tribinama biti još više.\n-Želja nam je da Leskovac kao nekada bude grad sporta, a uz resurse kojima raspolažemo i naše sportiste, na dobrom smo putu. Jedan od kubova koji nas je učinio ponosnim u prethodne dve nedelje je klub malog fudbala Leskovac koji se našao na prvom mestu treće Istok lige i nakon toga se plasirao u drugu republičku. Od srca im čestitam na tome i želim još više uspeha u daljem takmičenju. Savremeni sport predstavlja ogromno dostignuće modernog društva i važno društveno blago. Leskovac je uvek pratio trendove, i kada je sport u pitanju, zato je 2015. godine osnovan ovaj klub koji ima kontinuiranu podršku grada – rekao je gradonačelnik Leskovca dr Goran Cvetanović.\nTrener KMF Leskovac Nenad Stojanović zahvalio je gradu i gradonačelniku na podršci i najavio planove za još veće uspehe u narednih nekoliko godina.\n-Potrudili smo se da opravdamo poverenje koje uživamo u gradu Leskovcu u protekle četiri godine. Mnogo smo toga postigli, imamo dovoljno iskustva, uz neko pojačanje očekujemo da budemo u sredini tabele, Mi ćemo da se potrudimo da naš grad bude ponosan na sve naše igrače koji su iz Leskovca i okolnih mesta i nadamo se da će neki od njih zaigrati i za reprezentaciju – rekao je trener KMF Leskovac Nenad Stojanović.\nNikola Petrović, predsednik i igrač KMF Leskovac, je rekao da se sve odluke u klubu donose zajednički, zahvalio se Gradu i gradonačelniku na podršci i izdvojenim sredstvima.\n-Hvala im što imaju sluha za sve što radimo. Mi se nadamo da ćemo da opravdamo očekivanja, da sledeće sezone budemo konkurentniji i da budemo pri vrhu tabele – istakao je Nikola Petrović.\nTagoviDruga liga futsal Goran Cvetanović KMF Leskovac Nenad Stojanović Nikola Petrović\nPrethodni Tri nova slučaja Korona virusa u Leskovcu, nema novoobolelih u fabrikama – U Covid bolnici 35 pacijenata\nSledeći Pokret „Metla“ na predstojećim izborima u borbi protiv korupcije i partijskog zapošljavanja


Radnik Udarnik - VALJEVSKO BLOGOVARANJE\nna sreda, 25 decembar 2013 in RAZNO 11 Komentara\nDržavna administracija SFRJ, sa šest republika i dve pokrajine, brojala je 28.134 lica. Državna administracija Srbije broji 29.834 lica....\n3D tehnika usporavanja saobracaja\nna petak, 30 avgust 2013 in RAZNO 4 Komentara\nDanas je održana sednica skupštine ovog mesta, koje neki bez razloga nazivaju grad, na kojoj su neki ljudi i polusvet razmatrali programe poslovanja javnih preduzeća. Dok sam slušao jedno pet minuta prenos te parade nekulture, prostakluka, javašluka i nemorala, za govornicom je poslanik i zamenik ministra Milorad Ilić rekao da oni neće komentarisati i diskutovati o izveštajima rada javnih preduzeća, jer su, parafraziram: „dobar koalicioni partner“ i da za to služi opozicija. U prevodu, poručio je javnosti da njih ni tri lule duvana ne interesuju rezultati i način rada javnih preduzeća, šta je to rađeno prethodne godine i kako funkcioniše grad i da je sve koalicioni dogovor...\nMinistarka Mihajlovićka, obišla je danas Valjevo, ali se nije sastala sa gradonačelnikom pošto su ga u poslednji tren Naprednjaci ispalili. Sve u svemu kad se pogleda ova naša lokalna vlast, sačinjena od naprednjaka i socijalista, nameće se utisak da su em bahati, em nesposobni i da je nešto debelo trulo u ovoj našoj državi Danskoj. Samo čovek ne zna da li da se smeje ili da plače....\nUpozorenje svim devojkama da imaju na umu šta sve može da se desi kad izvode razne egzibicionizme.Ljig danima potresa porno-snimak jedne studentkinje koji je na internetu iz osvete postavio ostavljeni mladić! Zbog objavljivanja šestominutnog videa koji je nastao u vreme kada je ona bila maloletna, njena porodica je, kako saznajemo, Višem tužilaštvu u Beogradu podnela krivičnu prijavu. Na snimku devojka oralno zadovoljava partnera, kojem se, za razliku od nje, ne vidi lice. Na internetu se pojavio u vreme prvomajskih praznika i to na nekoliko pornografskih sajtova i foruma, a sa nekih je u međuvremenu skinut. Kako saznajemo iz izvora bliskih porodici devojke koja je na snimku, ...


Bruxelles: Protesti protiv politike štednje u EU - Klix.ba\n29.2.2012. u 15:23\nNa poziv Evropske konfederacije sindikata (CES) više stotina ljudi protestuje u srijedu u evropskoj četvrti u Bruxellesu protiv politike koja se svodi samo na štednju, a koja zapostavlja socijalnu dimenziju i očuvanje radnih mjesta.\n"Što je previše, previše je. To je poruka koju želimo reći. Sve mjere štednje nametnute radnicima u Evropskoj uniji neće nam donijeti rješenja koja su nam potrebna", izjavila je Bernadette Segol, glavna tajnica CES-a pred okupljenim sindikalnim aktivistima iz više zemalja članica EU-a.\n"Mi tražimo alternativu. Evropa nam treba zbog radnih mjesta i socijalne pravde", dodala je Segol.\nOna se u svom govoru osvrnula na nedavnu izjavu predsjednika Evropske centralne banke Marija Draghija, koji je rekao da je evropski socijalni model mrtav.\n"Mi mu poručujemo da evropski socijalni model nije mrtav. Bez evropskog socijalnog modela nema Evrope", rekla je glavna tajnica konfederacije evropskih sindikata.\nSindikati su pozvali na koordinirani protest u zemljama članicama EU-a uoči samita čelnika Evropske unije na kojem će biti potpisan novi sporazum o proračunskoj disciplini, čemu se oni protive.\n"Mi smo protiv toga sporazuma, jer on ne nudi rješenja za izlazak iz tunela. To je kočnica za evropski projekt, kočnica koja će ugušiti rast i kočnica za socijalnu Evropu", istaknula je Segol.\nSindikalna delegacija u srijedu prije podne primio je predsjednik Evropskog vijeća Herman Van Rompuy, a dan ranije primio ih je predsjednik Evropske komisije Jose Manuel Barroso.\n"Mi smo ponovili naše protivljenje onome što se sada radi u Evropi i koje vodi zemlje članice prema proračunskoj disciplini na štetu socijalnih davanja i radnika. Postoji alternativa. Mi tražimo pokretanje ekonomskog rasta", izjavila je jedna od čelnica evropskih sindikata Anne Demellenne.\nSindikati se zauzimaju za uvođenje euroobveznica, kojima bi sve članice eurozone preuzele odgovornost za dugove pojedinih zemalja, za uvođenje poreza na financijske transakcije i traže promjenu monetarne politike Evropske scentralne banke.\nprije 22h 34m 290\nprije 14h 36m 79\nprije 18h 49m 112\nProjekat Vlade KS 420\nprije 13h 19m 97


Dačić: Ne radi se o tajnom sastanku, već o tajnom snimku - 07.09.2015, Sputnik Srbija\nPrvi potpredsednik vlade Ivica Dačić tvrdi da se objavljivanjem snimaka njegovog susreta sa Rodoljubom Radulovićem na njega po stoti put „puca istim metkom“ i da to... 07.09.2015, Sputnik Srbija\n18:35 07.09.2015 (Osveženo: 16:19 05.10.2015)\nPrvi potpredsednik vlade Ivica Dačić tvrdi da se objavljivanjem snimaka njegovog susreta sa Rodoljubom Radulovićem na njega po stoti put „puca istim metkom“ i da to služi onima koji hoće da budu iznad države.\n„Nije ovde reč o tajnom sastanku, već o tajnom snimku“, naveo je Dačić u pisanoj izjavi medijima nakon što je Mreža za istraživanje kriminala i korupcije KRIK objavila na svom sajtu snimke susreta Radulovića, poznatijeg kao Miša Banana, iz 2008. i 2009. godine sa vrhom MUP-a, uključujući i tadašnjeg ministra policije Dačića.\nDačić je naveo da snimci ne predstavljaju ništa novo, da se o njima i ranije pisalo i govorilo, dodajući da je u to vreme nekoliko puta razgovarao sa Radulovićem, koga poznaje više od deset godina, i da on tad nije imao kriminogeni dosije.\nČemu onda služi objavljivanje ovih podataka iz istrage u javnosti, upitao je Dačić i dodao da je očigledno da to služi samo onima koji „hoće da budu iznad države, a da za to nisu dobili mandat na izborima“.\n„I samo onima koji su ovu političko-policijsku-bezbednosnu nameštaljku pripremili da bi me u nekoj prilici ucenjivali, što su mi otvoreno zapretili i u prisustvu mog koalicionog partnera Dragana Markovića, da ću biti srpski Sanader ako se opredelim za koaliciju sa SNS-om“, dodao je Dačić.\nBivši ministar policije rekao je i da u takozvanoj Beloj knjizi organizovanog kriminala, koju je policija izradila u decembru 2008, Radulovića nije bilo u grupi Darka Šarića, kao i da je krivična prijava protiv njega podignuta tek 5. februara 2011. godine, dve godine posle njegovih susreta sa njim.\nDačić je naveo da je očigledno bio cilj da se uvuče u celu priču i da se tajni snimci njegove javne komunikacije sa Radulovićem, koju nije krio, kad-tad zloupotrebi u političke svrhe.\nOn je rekao da je to evidentno jer, kako navodi, da je u pitanju borba protiv kriminala zašto bi se onda sedam godina čekalo.\n„Suština se mogla videti u jučerašnjoj najavi da će zbog ovoga pasti Vučićeva vlada. Očito je da su i ovoga puta promašili“, rekao je Dačić.\nDačić je rekao da je sedam godina lice pod policijskom zaštitom i da su za njegovu bezbednosnu i kontraobaveštajnu zaštitu bili zaduženi policija i BIA, a da ga niko nikad nije upozorio da je Radulović bezbednosno opasna ličnost za zemlju zbog učešća u međunarodnoj trgovini narkoticima.\nTakođe, navodi, kad je bio u koaliciji sa Demokratskom strankom u sledeće tri godine niko nikada nije dovodio u pitanje njegovu poziciju ministra unutrašnjih poslova, nego su i „tražili da nastavimo koaliciju posle izbora 2012. godine“.\n„Dakle, ovde nije reč o tajnom sastanku, već o tajnom snimku. Na ručku, koji je tajno snimljen, bila su prisutna oko mene trojica policajaca, kakav je to tajni sastanak na javnom mestu!? U objektu MUP-a nalazi se policija, niko ne može da uđe dok ga oni ne puste. I za svakoga se izvrši bezbednosna provera. Zanimljivo je da nije mogao da uđe kelner prilikom večere za jednog inostranog ministra, ili majstor za popravku klime jer nisu prošli bezbednosnu proveru, bili su sumnjivi, a prošao je Radulović. Kako to, ako je bio pod sumnjom i praćenjem“, upitao je Dačić.\nOn je dodao i da MUP i bezbednosne službe, kao i tužilaštvo, sve te materijale poseduju već skoro sedam godina i da su imali priliku i vreme da dobro sagledaju prirodu njegovih kontakata.


12/01/20 - 15:06h\nPobeda za istoriju! Reprezentacija Srbije prvi je šampion ATP kupa ikada!\nKarenjo Busta/Lopez 3 4 3\nTim Srbije osvojio je prvo izdanje ATP kupa u istoriji, tako što je sa 2:1 nadigrao reprezentaciju Španije.\nPosle poraza Lajovića od Bautiste i pobede Đokovića nad Nadalom, odlučujući poen za našu zemlju doneli su Novak Đoković i Viktor Troicki u dublu. Sa 2:0 u setovima savladali su španski sastav Pablo Karenjo Busta/Felisijano Lopez. U meču koji je trajao svega sat vremena i 16 minuta, naši momci slavili su sa 6:3, 6:4.\nSrpski teniseri započeli su duel prilično nesigurno i uz nekoliko grešaka pomogli Špancima da već u prvom gemu dođu do brejka. Međutim, do šestog gema uspeli su da poravnaju rezultat, a onda su sjajnom igrom vezali još pet dobijenih gemova. Sa 6:3 slavili su u prvom delu meča i poveli sa 2:0 u drugoj deonici susreta.\nU šestom gemu naišli su na prve probleme, Španci su imali mogućnost da vrate brejk, ali su sjajni Đoković i Troicki uspešno neutralizovali priliku i poveli sa 4:2. Do kraja seta Karenjo Busta i Lopez više nisu imali šansi, a srpski dubl stigao je do ATP kup trofeja sa 6:4 u drugom setu!\nTeme: ATP kup, Novak Djoković, Teniseri, Turniri, Vesti, Viktor Troicki


Ministarstvo državne uprave i lokalne samouprave | Usvojenim setom zakona do efikasnije, profesionalnije i modernije uprave i otvorenijeg društva\nNarodna skupština Republike Srbije usvojila je danas set od devet zakona na predlog Ministarstva državne uprave i lokalne samouprave koji predstavljaju nastavak napora da transformišemo upravu u efikasniji, profesionalniji i moderniji servis svih građana Srbije.\n„Usvojenim Izmenama i dopunama Zakona o lokalnoj samoupravi podstičemo građane na inicijativu, uvodimo obavezu gradovima i opštinama da konsultuju građane o investicionom delu budžeta čime se unapređuje učešće građana u donošenju politika, na šta nas obavezuju i Ustav Republike Srbije, Kodeks dobre uprave i Strategija javne uprave“, rekao je ministar Branko Ružić nakon usvajanja seta zakona.\n„Lična odgovornost svakog od nas prema građanima, koji nas plaćaju, podrazumeva da oni budu uključeni u kreiranje politika, pa su zato donete i izmene Zakona o državnoj upravi, kojima već ustaljenu praksu u MDULS da sprovodimo javne konsultacije u fazi pripreme nacrta zakona, pretvaramo u obavezu za sve državne organe“, rekao je ministar.\nJedan od bitnih ciljeva donošenja zakonskih izmena je i optimizacija rada lokalnih samouprava kroz smanjenje broja lokalnih funkcionera u odnosu na broj stanovnika opštine ili grada.\n„Podstičemo opštine i gradove da više sarađuju i pomažu jedni drugima u nedostatku kapaciteta, a mesnim zajednicama vraćamo staru ulogu u povezivanju građana sa lokalnom samoupravom“, naglasio je Ružić.\nEfikasnosti uprave doprineće i usvojene izmene i dopune Zakona o matičnim knjigama kojima obezbeđujemo da elektronski upis podataka iz matičnih knjiga bude prvi i obavezan, što će omogućiti i brže postupanje uprave prema građanima. Pored izdavanja izvoda bilo gde u Srbiji, sada će to biti moguće i van nje jer se od sada u Registar matičnih knjiga prebacuju i oni podaci iz matičnih knjiga koje vode diplomatsko-konzularna predstavništva. Ovim predlogom predviđamo i upis promene pola u matične knjige, na osnovu potvrde zdravstvene ustanove, što je realizacija jedne od mera za prihvatanje rodne raznolikosti kao sastavnog dela modernog evropskog društva.\nMinistar Ružić je istakao da je jedna od najvećih dragocenosti našeg društva činjenica da je svaka osma građanka i građanin naše države pripadnik nacionalne manjine.\n„Mnoge evropske zemlje pozavidele bi nam na manjinskim politikama, ali naš posao nije završen i nije oročen, pa je Srbija usvojenim izmenama unapredila uslove za ostvarivanje manjina, poput ispisivanja toponima na jezicima manjina, pozitivne diskriminacije pri zapošljavanju itd“, rekao je ministar.\nPodsećajući da su zaposleni u javnoj upravi glavni nosioci reformi, on je ocenio da usvojenim predlozima zakona koji se tiču rada i plata u javnim agencijama upravo idemo ka unapređenju upravljanja kadrovima i finansijama – uvodimo obavezne konkurse i provere znanja ljudi koji se zapošljavaju u agencijama, osiguravamo veću stručnost članova upravnih odbora i direktora i bolju kontrolu rashoda.\n„Siguran sam da ćemo zahvaljujući novim zakonskim rešenjima biti mnogo bliži ostvarenju zajedničkog cilja da svi građani u svim segmentima društva budu zadovoljni u ostvarivanju prava i obaveza, kao i javni službenici, nosioci svih ovih promena“, zaključio je ministar Ružić.


Tomović: Odbio sam Milan i ne žalim zbog toga\nBEOGRAD, 24. oktobra 2012. - Fudbalski reprezentativac Srbije Nenad Tomović izjavio je danas da je u letnjem prelaznom roku odbio da predje u italijanski Milan i da uopšte ne žali zbog toga.\n"Letos sam rekao ne Milanu i uopšte ne žalim zbog toga. Srećan sam što nosim dres Fiorentine i mislim da mi je taj klub ponudio veći izazov nego što bi to uradio klub iz Milana", rekao je Tomović italijanskim medijima.\nDesni bek je poslednjeg dana letnjeg prelaznog roka prešao iz Đenove u Fiorentinu.\n"Fiorentina je prva stupila u kontakt sa mnom još ranije letos, ali je posao završen tek poslednjeg dana prelaznog roka", kazao je on. Tomović je karijeru počeo u Crvenoj zvezdi, odakle je u julu 2009. prešao u Đenovu, a poslednju sezonu i po proveo je na pozajmici u Lećeu.\nFoto: BETAPHOTO/AP/GIANFILIPPO OGGIONI


Tanjug 21. septembra 2020. 16:31\nATINA – Predstavnici američke Međunarodne razvojne finansijske korporacije, DFC, predvođeni izvršnim direktorom Adamom Bolerom, razgovarali su danas u Atini sa premijerom Grčke Kirijakosom Micotakisom, nakon čega dolaze u Prištinu, pa u Beograd.\nTokom sastanka potvrđen je američki interes za ulaganja u Grčku, u brodogradilište Elefsina i luke Aleksandrupolis i Kavala, a podvučeno je da Grčka, kao važan faktor stabilnosti i mira u regionu, nudi posebne mogućnosti za investiranje, što čhe doprineti značajnom razvoju nacionalne ekonomije i šireg regiona, navodi grčki portal Capital. gr.\nMicotakis je u razgovoru sa izvršnim direktorom DFC Adamom Bolerom rekao da je njegova vlada posvećena privlačenju velikih stranih investicija u određenim privrednim sektorima, te naglasio značaj strateških odnosa Grčke i SAD.\nSastanku su, pored Micotakisa i Bolera, prisustvovali i američki ambasador u Atiini Džefri Pijat, zamenik pomoćnika ministra za energetiku SAD Metju Čejs, predsednica američke Izvozno-uvozne banke EXIM Kimberli Rid i zamenica direktora američke Agencije za međunarodni razvoj Boni Glik.\nAmerička delegacija na čelu sa Bolerom nakon Atine ide u Prištinu, a u večeras bi trebalo da stigne u Beograd gde će boraviti dva dana.


Severna Makedonija: Umereni optimizam nakon objavljivanja izveštaja Evropske komisije\nBy Nezavisen Vesnik / Објављено на: March 4, 2020\nIzveštaj Evropske komisije, objavljen u ponedeljak, u kojem se hvali napredak Severne Makedonije i preporučuje početak pregovora o pristupanju, uneo je optimizam među političarima u zemlji i inostranim diplomatama da će Evropski savet odlučiti o početku procesa pregovora o pristupanju.\nPremijer Severne Makedonije Oliver Spasovski rekao je da je izveštaj Evropske komisije neverovatan i odličan te da potvrđuje napore Vlade da sprovede reforme, tako da je razumno očekivati da “dobijemo ono što zaslužujemo, odnosno da započne proces pregovora o pristupanju”.\n„Izveštaj jasno kaže da je Vlada pojačala napore na sprovođenju reformi. Zaključuje se da je sve što je učinjeno pozitivan pregled za Severnu Makedoniju; preduzeti su svi koraci koje je potrebno preduzeti u procesu reformi i to je dobra osnova za što skorije započinjanje pregovora o pristupanju EU“, rekao je Spasovski.\nMinistar spoljnih poslova Nikola Dimitrov veruje da je posle pozitivnog izveštaja EK vreme da Evropa donese konkretnu i održivu odluku o otvaranju pregovora o pristupanju.\n„Nakon iskustva poslednje dve godine, nažalost, ne možemo sebi da priuštimo da budemo sretni. Mislim da moramo prvo da vidimo tu odluku“, rekao je Dimitrov u televizijskom intervjuu.\nPrema njegovim rečima, izveštaj je više nego dobar, čak odličan, jer kaže da je uprkos oktobarskom razočaranju Severna Makedonija pojačala, ubrzala reformske napore, što je dalo opipljive i održive rezultate.\n„Sada imamo okvir u kojem su sastojci uspeha očigledni. Imamo mini-izveštaj i sada je vreme za početak pregovora o pristupanju i nadam se da će Evropa iskoristiti da to sprovede. Ako EU to ne uradi u ovom kontekstu, najveća žrtva biće politika proširenja, tj. EU će signalizirati da su vrata zatvorena za području okruženja država članica i mislim da to neće učiniti“, dodao je Dimitrov.\nVelike stranke takođe očekuju skori početak pregovora. Socijaldemokratska stranka (SDSM) smatra da je pozitivni izveštaj Evropske komisije potvrda uspešnih politika za evropsku integraciju stranke i lidera stranke Zorana Zaeva, dok konzervativni i nacionalistički VMRO-DPMNE veruje da je zemlja zaslužila da dobije datum Pregovori o pristupanju EU mnogo ranije.\nPoticaj za optimizam u pogledu početka pregovora dao je nemački ministar spoljnih poslova Heiko Maas, koji je rekao da Nemačka, nakon pozitivnih ocena Evropske komisije za Severnu Makedoniju i Albaniju, želi brzi početak pregovora o pristupanju dveju zemalja u EU.\nAmbasador EU u Severnoj Makedoniji, Samuel Žbogar, veruje da je Severna Makedonija uradila svoj posao i da je sada red na države članice, verujući da su zvezde postavljene (nove članice u EU) i nada se da će konačno biti donesena odluka za otvaranje pregovora o pristupanju.\nPrema njegovim rečima, sve države članice EU zadovoljne su pregovaračkom metodologijom, tako da ne očekuje velike probleme kada to bude odobreno na samitu EU 26. marta na kome bi trebalo da se raspravlja o odluci o otvaranju pregovora o pristupanju sa Severnom Makedonijom i Albanijom.\nFrancuski ambasador u Severnoj Makedoniji Kristijan Thimonier rekao je juče nakon sastanka sa premijerom Oliverom Spasovskim da je Francuska optimistična po pitanju izveštaja Evropske komisije i metodologije proširenja, kao ohrabrujuće osnove za odluku o početku pregovora o pristupanju sa Severnom Makedonijom./ibna


U Srebreniku održana radionica “SMART CITY -KONCEPT” - Srebrenik.ba - oficijelni web portal grada Srebrenika - Srebrenik.ba - oficijelni web portal grada Srebrenika | 2019\nU hotelu "Orion" u Ormanici kod Srebrenika je održana radionica na kojoj je Grad Srebrenik predstavio dosadašnje aktivnosti na realizaciji projekta COMPOSE. Ruralne zajednice povezane pozitivnom energijom - COMPOSE je trogodišnji projekat čiji je glavni cilj povećanje udjela obnovljivih izvora energije na lokalnoj razini u 11 mediteranskih regija. Projekt je baziran na postojećem znanju i iskustvima proizašlim iz prethodnih projekata i inicijativa koji su imali za cilj da osiguraju razvoj modela planiranja obnovljivih izvora energije te samim time povećanje udjela takve energije u odabranim područjima, a sve uz promociju razvoja lokalne privrede u kombinaciji s razvojem lanca dodatne vrijednosti na lokalnoj razini. U nastavku radionice realizovana je i tema pod nazivom “Pametnim rješenjima do održivog grada ”, tzv “SMART CITY -KONCEPT” , na kojoj su predstavnicima izvršne i zakonodavne vlasti Grada Srebrenika, javnog i privrednog i civilnog sektora iz ovog grada kao i predstavnicima Gračanice, Travnika te gradova partnera iz Srbije i Hrvatske, predstavljena inovativna rješenja energijske efikasnosti i obnovljivih izvora energije. Pregled stanja energijske efikasnosti i korištenja obnovljivih izvora energije u BiH dao je Nihad Harbaš, ekspert iz ove oblasti pri kompaniji “LOGIC- ADVISORY” Sarajevo, naglasivši da naša država ima ogromne potencijale za razvoj, kada je riječ o obnovljivim izvorima energije. Harbaš je posebno istakao i do sada realizovane projekte na području Srebrenika, poput utopljavanja sportske dvorane, brojnih osnovnih škola, stambeno-poslovnih bjekata kao i instaliranja gradske kotlane na bio masu. O iskustvima zemalja EU, koja bi se mogla realizovati i u BiH, na panel diskusiji u Srebreniku govorio je Ewald Eichlberger predstavnik kompanije “MAGNOLUX” iz Beča a predstavljeni su i proizvodi firme "Fonatsch" iz grada Melk u Austriji. Posebno interesantna oblast, kada je riječ o realizaciji ovih projekata u Srebreniku, kako je istakao gradonačelnik Nihad Omerović, jeste i instaliranje savremenih LED rasvjetnih tijela ulične rasvjete sa mogućnošću podešavanja jačine svjetlosnog izvora tokom rada. Istraživanja koja su vođena u dvogodišnjem periodu, naglasio je gradonačelnik Omerović, ukazuju da se na održavanje postojećih sistema javne rasvjete izdvajaju sredstva iz gradskog budžeta u iznosu oko 35.000 KM. No, implementacijom navedenih projekata savremene led rasvjete i ugradnjom mogućnosti podešavanja jačine svjetlosnog izvora tokom rada taj iznos bi se umnogome mogao smanjiti, naglasio je Omerović.\nOve sedmice: 987


Edukativna igra EESC-a – STUDOMAT.ba\nPFK: Ambasador Republike Grčke u BiH održao predavanje\nHoldina: Prilika za zapošljavanje mladih putem Freshhh i Growww programa\nEdukativna igra EESC-a\nU sklopu Evropskog socijalnog i privrednog odbora objavljena je igra pod nazivom R EU Ready? namijenjena svima onima koje zanima kako funkcioniše Evropska unija i koji bi se htjeli naći u ulozi vijećnika u Briselu.\nU sklopu Evropskog socijalnog i privrednog odbora objavljena je igra pod nazivom “R EU Ready?” namijenjena svima onima koje zanima kako funkcioniše Evropska unija i koji bi se htjeli naći u ulozi vijećnika u Briselu.\nU igri možete izabrati funkciju koju želite preuzeti, temu za raspravu i utjecati na druge vijećnike. Cilj igre je dobiti podršku barem 75% članova Vijeća za mišljenje koje zastupate, kako bi na taj način ono bilo usvojeno kao politika Odbora i utjecalo na druge institucije Evropske unije.\nEvropski privredni i socijalni odbor služi kao savjetodavno tijelo za davanje stručnih savjeta glavnim institucijama Evropske unije (Evropskoj komisiji, Evropskom vijeću i Evropskom parlamentu). Jedna je od njegovih glavnih zadaća i pomoć u premošćivanju jaza između evropskih institucija i “organiziranog civilnog društva”. Promiče participativnu demokratiju u Evropskoj uniji i pomaže u jačanju uloge organizacija civilnog društva kroz uključivanje u “strukturirani dijalog” s tim skupinama u zemljama članicama EU-a, kao i u drugim zemljama širom svijeta.\nOvu edukativnu igru možete pronaći ovdje.


Spajić: Troškovi savjetovanja najniži ikad, sačuvali smo preko milion eura - PV Informer Spajić: Troškovi savjetovanja najniži ikad, sačuvali smo preko milion eura - PV Informer\n1 mesec pre 140 pregleda Izvor: PV Informer\nMinistar finansija i socijalnog staranja Milojko Spajić saopštio je putem tvitera da su troškovi pravnog savjetovanja u postupku izdavanja obveznice su, i u apsolutnom, i u relativnom smislu, najniži ikad u CG.\nSpajić tvrdi da je Vlada CG intenzivnim pregovorima uspjela da sačuva preko milion EUR.\n„Drago nam je da su mnogi koji su bili dio prethodnih Vlada odjednom počeli da vode računa o troškovima“, naglasio je Spajić u svojoj objavi na tviteru.\nTroškovi pravnog savjetovanja u postupku izdavanja obveznice su, i u apsolutnom, i u relativnom smislu, najniži ikad u CG. Intenzivnim pregovorima smo sačuvali preko milion EUR. Drago nam je da su mnogi koji su bili dio prethodnih Vlada odjednom počeli da vode računa o troškovima pic.twitter.com/d88DZ7LlUW\n— Milojko Spajić (@MickeySpajic) January 25, 2021\n20. decembra 2020. 8186 pregleda\n15. jula 2019. 6985 pregleda


Potpisujem :: Ponovo tražimo od države Srbije da izmeni definiciju krivičnog dela silovanje\nKonvencija Saveta Evrope zahteva da države, pored usklađivanja zakona, obezbede pristup pravdi za žene koje su preživele seksualno nasilje, uključujući silovanje, da one budu zaštićene u svim fazama istrage i sudskog postupka i da imaju pristup specijalizovanim uslugama za podršku žrtvama. Od država se zahteva i da obezbede prikupljanje specifičnih podataka o rasprostranjenosti ovih dela, kao i prevenciju seksualnog nasilja kroz kampanje i edukaciju na svim nivoima formalnog obrazovanja. Šta je od navedenog ispunila država Srbija? Ženske organizacije širom Evrope su još 2013. godine započele zajedničku kampanju kojom su zahtevale pravdu i podršku za sve one koje su preživele silovanje. U Srbiji su izmenama i dopunama Krivičnog zakonika iz 2016. godine učinjena neka poboljšanja, ali nedovoljna.


Poseta predstavnika Privredne komore Srbije: Unaprediti saradnju sa lokalnim samoupravama - Portal Moj Bečej - Bečejske opštine iz ugla građana!\nPoseta predstavnika Privredne komore Srbije: Unaprediti saradnju sa lokalnim samoupravama\nVuk Radojević, predsednik opštine Bečej, razgovarao je sa Aleksandrom Kemivešem iz Privredne komore Srbije. Gost je Radojeviću tokom razgovora predstavio novine u radu komore u narednom periodu. Namera je da se komorski sistem reorganizuje, kako bi bio efikasniji i da se unapredi saradnja sa lokalnim samoupravama kako bi se između ostalog još efikasnije zastupali interesi lokalne privrede.\nTakođe, pomenuta saradnja je neophodna i u poslovima promocije lokalnih investicionih kapaciteta i podrške investitorima koje PKS obavlja. Radojević je nakon razgovora izrazio zadovoljstvo u vezi sa onim što mu je prezentovano i najavio da će opština Bečej sa svojim privrednim subjektima biti maksimalno kooperativna u saradnji sa Privrednom komorom Srbije. Kemiveš je najavio da će biti oformljena i Razvojna agencija Srbije koja će imati važnu ulogu u poslovima investicione promocije i regionalnog razvoja.


VAŠINGTON NAHUŠKAO EVROPU PROTIV RUSIJE: "Severni tok 2 ne sme da prođe!" (VIDEO) | Vestinet.rs\nPOČETNA U FOKUSU VAŠINGTON NAHUŠKAO EVROPU PROTIV RUSIJE: „Severni tok 2 ne sme da prođe!“ (VIDEO)\nVAŠINGTON NAHUŠKAO EVROPU PROTIV RUSIJE: „Severni tok 2 ne sme da prođe!“ (VIDEO)\n23. juna 2017. 20:58 · Nema komentara\nProjektom se predviđa izgradnja dve linije gasovoda ukupnog kapaciteta 55 milijardi kubnih metara gasa godišnje od ruske obale preko Baltičkog mora do Nemačke.\nPlanirano je da se novi gasovod izgradi pored „Severnog toka“.\nZa „Severni tok 2“ ne važe sva pravila unutrašnjeg tržišta EU i trećeg energetskog paketa, jer cevovod neće prolaziti preko kopnenog dela EU.\nZbog toga Evropska komisija želi da se dogovori sa Rusijom o ključnim principima koji će postati osnova za rad cevovoda.\nMeđu tim principima je transparentnost funkcionisanja gasovoda, nediskriminatorno određivanje tarifa za pumpanje gasa, pristup trećih strana mogućnosti za pumpanje „plavog goriva“, kao i odvajanje aktivnosti za prodaju i transport gasa.\nIsto tako, Evropska komisija koja nastoji da uvede budući gasovod pod pravila Evropske unije, odobrila je nacrt mandata za pregovore sa Rusijom. Ovaj mandat treba da odobre zemlje EU.\nAmerički Senat uveo je prošle nedelje nove sankcije Rusiji.\nKao posebna tačka u dokumentu propisana je namera SAD „da se suprotstave izgradnji gasovoda ’Severni tok 2‘“.\nNove sankcije izazvale su nezadovoljstvo u EU.\nAustrijski kancelar i ministar spoljnih poslova Nemačke videli su u ovom nacrtu zakona opasnost za snabdevanje energijom u Evropi, naglašavajući da politički instrumenti ne treba da budu vezani za ekonomske interese.\nTags:Severni tok 2 · vesti